ועדת הכלכלה, כנסת 20, פרוטוקול מספר 487, 2017-04-03 10:00

איתן כבל: בוקר טוב לכם, שלום לכולם, היום יום שני.

איתן כבל: גברתי מנהלת הוועדה, אני שמח לפגוש בך, היועצת המשפטית, המנכ"לית, מנכ"לית משרד התחבורה, הדובר, רשמת, אורחים נכבדים.

איתן כבל: ברשותכם, בתהליך של הפגרה מצאתי לנכון לדון בכמה מהתקנות היותר חשובות שמונחות לפתחנו שאינן מצריכות את כינוס מליאת הכנסת או אישורה לאחר מכן.

איתן כבל: הנושא שמונח על סדר יומנו היום הוא תקנות התעבורה (תיקון מס'...), התשע"ז-2017, שינוי התוספת הששית בדבר ניקוד לעבירות.

איתן כבל: כפי שגם ציינתי, הגברת קרן טרנר-איל, שהיא המנכ"לית של משרד התחבורה, מכבדת אותנו בנוכחותה.

איתן כבל: אני לא מתכוון לפתוח את הנושא לדיון, הדיון יהיה סביב כל סעיף וסעיף.

איתן כבל: כמובן שכל אחד, לאחר ההסבר של התיקון המונח כאן לפנינו, תינתן לו ההזדמנות בכל סעיף לשאול את השאלות ולתת את ההסברים.

איתן כבל: בבקשה, קרן.

<קרן טרנר: קודם כול, תודה רבה על הכינוס הזה, הוא לא מובן מאליו.

<קרן טרנר: אני חושבת שזה חלק ממחויבות הוועדה כמו שאנחנו רואים, והיא באה לידי ביטוי בכל תיקוני החקיקה.

<קרן טרנר: לקראת דוח כבל עברתי על הפרוטוקולים, יש שם אמירה ברורה שחקיקה לא תגביל את הממשלה מלהיאבק במאבק הקדוש הזה בתאונות הדרכים.

<קרן טרנר: אם זה בא לידי ביטוי כאן, אנחנו מאוד מודים על העניין הזה.

<קרן טרנר: אני אשתדל להיות מאוד קצרה, אני רוצה רק להסביר מה עומד מאחורי התקנות שאנחנו מביאים היום.

<קרן טרנר: קודם כול, התמונה המדאיגה שמ-2012 יש לנו עלייה במספר הרוגים.

<קרן טרנר: זה מה שעומד לנגד עינינו במאבק.

<קרן טרנר: התוספת שלנו, התוספת השישית, נוגעת במקומות שבהם נראה לנו שהכי נכון לטפל בשל ניתוח מאפייני התאונות וסוגי התאונות.

<קרן טרנר: קודם כול, יש לנו 115 נהגים צעירים שהיו מעורבים בתאונות קטלניות ב-2016.

<קרן טרנר: חלק מהתוספת השישית זה הפרת חובת ליווי לנהג חדש, נהיגה בלתי מורשית, נהיגה בקלות ראש, שמאפיינת בעיקר צעירים, אבל גם את האוכלוסייה הכללית.

<קרן טרנר: 102 הרוגים בתאונות שבהם מעורב רכב כבד.

<קרן טרנר: התיקון כולל טיפול בניקוד למשקל כולל מעל המותר.

<קרן טרנר: גם כאשר מדובר ב-15%-10% חריגה, עד 25% חריגה.

<קרן טרנר: אנחנו חושבים שצריך להיות כאן ניקוד ולא כמו היום.

<קרן טרנר: אנחנו רואים בזה ממש מכת מדינה.

<קרן טרנר: כשאנחנו עם ניידות הבטיחות שלנו עוצרים משאיות, באחוזים ניכרים אנחנו מגלים עומס יתר, ואנחנו צריכים לטפל במוטיבציה הכלכלית הזאת של העמסת משאית יותר מהמותר.

<קרן טרנר: זה משבש את הבלמים וממש פצצה מתקתקת בכבישים.

<קרן טרנר: שיבוש פעולת מגביל המהירות זו גם בעינינו פצצה מתקתקת.

<קרן טרנר: כל הרכבים מעל 12 טון, שכולנו רואים בכביש 6, שנוסעים מעל 90 ו-100 קמ"ש, הם רכבים ששובש בהם מגביל המהירות.

<קרן טרנר: משאית מעל 12 טון לא אמורה לנסוע מעל 90 קמ"ש, ואפילו לא מעל 80 קמ"ש לדעתי.

<קרן טרנר: מעל 20% מהנוסעים ברכב אשר קיפחו את חייהם ב-2016 לא חגרו חגורות בטיחות.

<קרן טרנר: אנחנו רוצים גם כאן להעלות את הניקוד כדי להביא לשינוי התנהגות בעניין הזה.

<קרן טרנר: אנחנו רואים שכל הדברים נוגעים להצלת חיים.

<קרן טרנר: יש לנו 103 הרוגים הולכי רגל.

<קרן טרנר: 32% מהתאונות הקטלניות בכבישים העירוניים נגרמו בגלל אי-מתן זכות קדימה להולכי רגל.

<קרן טרנר: בכמה סעיפים אנחנו מנסים לטפל בעניין הזה: פניות אסורות לפי תמרורים ינוקדו; נהיגה על מדרכה, שלא לשם חצייתה, בעיקר רכב דו-גלגלי; מתן זכות להולך רגל לחצות בבטחה.

<קרן טרנר: ההרוג עכשיו באשדוד נהרג במעבר חציה על-ידי משאית.

<קרן טרנר: אנחנו רואים לצערנו ובכאב גדול כמעט כל יום את הדוגמאות האלה ואת ההרוגים.

<קרן טרנר: 43 הרוגים רוכבי אופנוע – אנחנו רוצים לנקד בצורה מחמירה אי-חבישת קסדה, שיש לה משמעות מאוד גדולה בתאונות אופנוע.

<קרן טרנר: דיברנו על החמרה למשקל חורג, משקל מעל המותר.

<קרן טרנר: כולנו זוכרים את התאונה המזעזעת בנשר, דיברנו על זה.

<קרן טרנר: הבלמים לא עובדים, הרכב הוא ממש פצצה מתקתקת כאשר המשקל הוא מעל המותר.

<קרן טרנר: יש לנו תופעה מאוד קשה והיא עולמית, אבל גם אצלנו, של היסח הדעת.

<קרן טרנר: אנחנו רוצים להחמיר את הניקוד בשימוש בטלפון נייד בלי דיבורית, גם למורי לנהיגה, אבל גם לאדם הרגיל, וגם תצוגה שנראית לנהג שאינה מתנתקת.

<קרן טרנר: כלומר, ברכבים שבהם יש מסך שאפשר לראות בו יוטיוב, סרטים וגם וייז.

<קרן טרנר: כאשר הרכב נוסע, החוק אומר שאפשר רק אמצעי ניווט.

<קרן טרנר: סליחה למוניות, אבל זו דוגמה שיש לי.

<קרן טרנר: אם אני עולה על מונית וכשאני עולה על מונית הנהג רואה את האירוויזיון, זה לא תקין.

<קרן טרנר: אבל זו ממש רק דוגמה אחת שהיא לא מייצגת, לא מתיימרת לומר משהו.

איתן כבל: לפחות נהג עם חיים טובים...

<יהודה בר אור: מעטים מאוד שיש להם בכלל.

איתן כבל: היא אמרה.

איתן כבל: זה לא הכללה.

איתן כבל: זה קיצוני.

<קרן טרנר: לי אין תצוגה ברכב, אז אני לא נותנת את הדוגמה הזאת.

<קרן טרנר: יש לנו מכת מדינה חדשה, רכבים מחופשים.

<קרן טרנר: גם כאשר בעיתונות נאמר שמדובר בתאונה של קלנועית, זה לאו דווקא קלנועית.

<קרן טרנר: הקשיש שנהרג בדיר חנא, הוא לא נהרג בקלנועית, זו גולפית.

<קרן טרנר: גולפית זה רכב תפעולי.

<קרן טרנר: קלאב קאר, גולפית, זה רכב תפעולי, שיכול לנסוע רק באזור שהוגדר בו אזור לנסיעת רכב תפעולי.

איתן כבל: כבר היה לנו דיון על העניין הזה בהקשר אחר.

<קרן טרנר: שימו לב לתמונה למטה, כתוב שם קלנועית, זה רכב תפעולי, הכללים אחרים לגמרי.

<קרן טרנר: משטרת ישראל ומשרד התחבורה יטפלו בנושא הזה, יגבירו את ההסברה ואת האכיפה.

<קרן טרנר: זו נהייתה ממש מכה.

<קרן טרנר: אנחנו כבר רואים את הרכבים המחופשים הלוא תקניים האלה בכל מקום.

<קרן טרנר: על רכב כזה גם יכול לנסוע אדם ללא רישיון, כי זה רכב תפעולי.

<קרן טרנר: לגבי דוח הטכניון, ונמצא כאן המדען הראשי של המשרד.

<קרן טרנר: דוח הטכניון שבדק את נושא שיטת הניקוד מצא שאמצעי התיקון של שיטת הניקוד הביאו לירידה משמעותית ומובהקת בשכיחות העבירות בקרב נהגים שעברו את אמצעי התיקון.

<קרן טרנר: כלומר, מי שהיו לו נקודות וביצע אמצעי תיקון של הקורסים השונים ששיטת הניקוד מכילה, הוא ירד אחר-כך ב-70% מבחינת ביצוע עבירות.

<קרן טרנר: שלוש שנים אחרי הפעלת האמצעים ירידה בביצוע העבירות עם ניקוד, ירידה של 70% גם ברכב פרטי וגם אצל נהגים מקצועים.

<קרן טרנר: כל אמצעי התיקון, כל הקורסים שנבחנו והשילוב ביניהם, היו יעילים בהשפעה על ירידה בביצוע עבירות.

<קרן טרנר: בעניין הזה דוח הטכניון מאוד ברור ומובהק.

<קרן טרנר: אנחנו אומרים שאם עבירה מסוימת מנוקדת, לאמצעי הזה יש השפעה על הפחתת העבריינות בכבישים.

<קרן טרנר: מחקר ההמשך של הטכניון כבר נוגע למשהו אחר, לקשר שבין עבריינות לתאונות, שזה קשר סטטיסטי אחר, אבל בוודאי שהיינו רוצים להביא לפחות התנהגות עבריינית בכביש, והמחקר הזה חד-משמעי לגבי העניין הזה וסגור.

<קרן טרנר: שקף אחרון ואני מסכמת.

<קרן טרנר: מצאנו שלשיטת ההתנהגות אפקט משנה התנהגות, שזה מה שחשוב לנו להשיג כאן.

<קרן טרנר: אמצעי התיקון מפחיתים התנהגות עבריינית בכביש.

<קרן טרנר: מצאנו ששיטת הניקוד גם יוצרת הרתעה מסוימת, וכך היא עוזרת לכיבוד חוקי התנועה.

<קרן טרנר: אני חוזרת לפתיחה.

<קרן טרנר: אנחנו נמצאים בשעת חירום, יש לנו עלייה מתמדת במספר ההרוגים מ-2012, אנחנו רואים איך בעולם מצליחים להתמודד עם תופעה של עלייה בהרוגים.

<קרן טרנר: זו התגייסות חוצת משרדים לאכיפה והרתעה, להסברה, לחינוך, לתשתית סלחנית, לבטיחות הרכב.

<קרן טרנר: אנחנו צריכים את כל המשרדים יחד.

<קרן טרנר: אנחנו כאן עם המשרד לביטחון פנים ומשטרת ישראל, עם משרד המשפטים ומשרד התחבורה, אנחנו חושבים שהתיקון שהבאנו בפני הוועדה הוא תיקון שיציל חיים.

<קרן טרנר: אנחנו מאמינים שהוא יסייע להפחית עבריינות בכביש, ואנחנו רואים שעבריינות בכביש מאפיינת יותר ויותר אוכלוסיות נורמטיביות לחלוטין במדינת ישראל.

איתן כבל: תודה, יקירה.

איתן כבל: קודם כול, אין מחלוקת שנושא הניקוד הוא בעל משמעות גדולה מאוד, חשובה, ואם יש משהו שנמצא בשיח של הנהגים, בוודאי בקבוצות כאלה ואחרות, הניקוד זה הדבר שתמיד הכי מדאיג את הנהגים, כי יש לו הצבר שבסוף יכול לגרום לכך שהרישיון יינטל ממך, למרות שאתה יכול לבצע פעולה בכביש שבאותו רגע אפשר שייקחו ממך את הרישיון.

איתן כבל: אני לא יודע להסביר את זה – אני לא פסיכולוג ואני לא בתחום הזה – שאנשים מפחדים מהניקוד יותר מאשר הסמכות לקצין משטרה לקחת את הרישיון במקום.

איתן כבל: ביקשנו בזמנו ממשרד התחבורה את המחקר של הטכניון.

איתן כבל: היו כמה מקומות שהיו סקפטיים שיש מחקר כזה, אבל אני לא האיש כדי לקבוע.

<לאה ורון: הוועדה קיבלה.

איתן כבל: לא אמרתי - - -

<לאה ורון: לכל הסקפטים.

איתן כבל: אפילו גורמים בכירים היו סקפטיים, אני לא אפרט.

איתן כבל: אני מבקש ממש בנקודות, כי רצינו לראות את ליבת המחקר הזה, לשים לנו את הדברים, כדי שגם מי שצופה בנו יראה כאשר ניכנס לסעיפים שאנחנו אוחזים את השור בקרניו באמת, ולא סתם צריך, אז מחמירים ענישה.

איתן כבל: בבקשה.

<שי סופר: אני המדען הראשי של משרד התחבורה.

איתן כבל: אני מקווה שזה יותר טוב מהטיעונים של ה-OECD.

<שי סופר: ה-OECD זה השוואה בינלאומית, לא ניכנס לזה.

<שי סופר: אני יודע שאתה לא אוהב אותה, אדוני היושב-ראש, אבל אלה הנתונים.

איתן כבל: בבקשה.

<שי סופר: קודם כול, לכל הסקפטים, לנו אין שום בעיה לפרסם את הדוח הזה באתר של המשרד.

<שי סופר: זה דוח שהמשרד הזמין.

<רוני אהרנוביץ: מי מימן אותו?

<שי סופר: משרד התחבורה.

<רוני אהרנוביץ: יפה.

<רוני אהרנוביץ: זה נתון שחייבים לומר.

<רוני אהרנוביץ: כל הדוח הזה זה מה שנקרא "תוכן שיווקי".

<רוני אהרנוביץ: כל הדוח הזה הוא תוכן שיווקי.

<רוני אהרנוביץ: היה ספונסר לדוח הזה, הספונסר קיבל את התוצאה שהוא ביקש.

<רוני אהרנוביץ: זו לא פעם ראשונה שהטכניון עושה את זה.

<רוני אהרנוביץ: ד"ר בקר פרש מהטכניון בגלל הרקע הזה.

איתן כבל: תודה.

<רוני אהרנוביץ: הנייר הזה לא שווה - - -

איתן כבל: תודה.

איתן כבל: תודה.

איתן כבל: תודה.

<רוני אהרנוביץ: הספונסר קיבל את התמורה.

איתן כבל: רוני, תקשיב - - -

<רוני אהרנוביץ: חייבים לומר מי שילם על זה.

איתן כבל: אמרת, רוני.

איתן כבל: אפילו לא הפרעתי לך לומר את זה.

<רוני אהרנוביץ: אני שותק.

איתן כבל: הרי בסוף הבעיה היא לא עם המזמין.

איתן כבל: אתה הופך את הטכניון לגורם של סגן מפקד חולייה מצומצמת.

<רוני אהרנוביץ: זה מצער.

איתן כבל: סליחה.

איתן כבל: משרד התחבורה הזמין, אז אתה אומר שמשרד התחבורה הם חבורה, אבל להגיד על הטכניון?

איתן כבל: רוני, אנחנו נקשיב, להערכתי אפילו נתרשם מהדברים שנאמרו פה.

איתן כבל: זה כמעט כמו להגיד שכל בקשה של חבר כנסת מהממ"מ, ממכון המחקר של הכנסת, חשודה, כיוון ש - - -

<לאה ורון: כיוון שמדובר במכון של הכנסת.

איתן כבל: - - - כיוון שמדובר במכון של הכנסת ורוצים למצוא חן בעיני חברי הכנסת.

איתן כבל: אתה חונן לאדם דעת ומלמד לאנוש בינה, אתה רואה את הדברים, אתה רואה אם הם ברמת סבירות או ברמה של מופרכות גבוהה.

איתן כבל: מופרכות – כל אחד רואה.

איתן כבל: לא צריך להיות איש מקצוע כדי לראות תוצאה מופרכת, ולכן אפשרתי לאדוני לומר את הדברים, הדברים נרשמו בפרוטוקול.

איתן כבל: האלפים ועשרות האלפים שצופים בנו גם התרשמו מדבריך ברגע זה.

<לאה ורון: מדובר בנתונים אמפיריים.

איתן כבל: נכון, בבקשה.

איתן כבל: אל תגיב.

<שי סופר: רק אומר שהדוח הוא דוח אובייקטיבי, שנעשה על-ידי חוקרי הטכניון, אנשים בעלי שם, כמו פרופ' שלמה בכור, פרופ' שלום הקר, ד"ר גיטלמן וד"ר דן לינק, שיושב כאן לצדי.

<שי סופר: אינני סבור שהדוח הושפע במאומה מהמשרד.

<שי סופר: החוקרים לקחו קבצים ממשרד הרישוי ועשו עליהם את העבודה.

איתן כבל: אני מציע שד"ר לינק אחר-כך יתייחס.

איתן כבל: ברשותך, אני אאפשר קודם לד"ר לינק לומר כמה מילים על המתודה, איך פעלתם ומה עשיתם.

איתן כבל: בבקשה.

<דן לינק: תודה, אדוני.

<דן לינק: האמת היא שלא התכוננתי לדבר על הדוח הזה, התכוננתי לדבר על החמרה של סעיפים מסוימים בשיטת הניקוד.

איתן כבל: כשנגיע לעניין בוודאי תוכל להתייחס.

<דן לינק: מה שהטכניון עשה, הוא בדק אוכלוסיות דומות, למעט העובדה שאוכלוסייה אחת היתה לקוחה של שיטת הניקוד, כלומר, נהגים שקיבלו נקודות, והאוכלוסייה השנייה היתה נהגים שלא קיבלו, "נקיים".

<דן לינק: עדיין אני אומר שכאשר מדובר על אנשים שעברו את אמצעי התיקון, ואמצעי התיקון העיקרי לשיטת הניקוד הוא הקורס המפורסם שהציבור קורא לו "נהיגה מונעת" – אבל זה לא נהיגה מונעת, נהיגה מונעת זה דבר הרבה יותר מתוחכם – הקורסים של שיטת הניקוד – ההשוואה הזאת אחרי מאמצים גדולים מצאה שהאנשים שאכן קיבלו נקודות, היו מעורבים אחר-כך במספר הרבה יותר קטן של עבירות תנועה מאשר אוכלוסייה אחרת.

איתן כבל: אני לא רוצה שתתכנס פנימה.

איתן כבל: הבנתי, בסדר גמור.

<דן לינק: יהיו עוד דברים, שהם פרטים - - -

איתן כבל: אני ודאי אאפשר לאדוני להתייחס אליהם.

איתן כבל: אפי, אם אני כבר רואה אותך ונזכר בך ברגע זה - - -

<אפי רוזן: זה טוב או רע?

איתן כבל: יש לי בוודאי הערכה גדולה מאוד לרצון שלך לעשות את המהפכות הנדרשות, אני רק מסב את תשומת הלב שלך לשיחתנו, לחולון וכל הדברים האלה, שאין הרבה מה לשלוח גלויות הביתה בשלב הזה לספר על איזה אושר גדול.

איתן כבל: הבוקר שמעתי בחצי אוזן את יואב לימור חברי, במקרה הוא גם חבר שלי, שסיפר שם על העובדים הנהדרים ועל התנאים וכו' וכו'.

איתן כבל: אני מציע בהמשך לשיחתנו – אם תרצה, אני גם אתן לך את הטלפון שלו – תציג בפניו את המציאות המתקיימת עכשיו.

איתן כבל: כמו שאמרתי לך, תמיד לשים את הדברים כמו שהם, וכל הקושי הזה כדי שהמצב יהיה הרבה יותר טוב.

איתן כבל: אני מציע לך את זה במסגרת הדאגה שלי, לפני שיתקבל מבול של פניות איך אנחנו לא עושים שום דבר בעניין הזה.

<קרן טרנר: אנחנו עושים הרבה.

<קרן טרנר: הסניף הזה בשיפוץ כרגע.

איתן כבל: כן, אני יודע.

איתן כבל: זה בהמשך לדברים שאמרתי לך.

איתן כבל: בבקשה, אדוני המדען הראשי.

<שי סופר: כמו שד"ר לינק אמר למעשה נלקחו קבצים ממשרד הרישוי, מהסגל של אפי, ומקובץ הנהגים שהתקבל מהמשרד נבחרו נהגים לפי הכללים הבאים: הם נולדו בין השנים 1925 ל-1989, אנחנו יודעים איפה הם גרים, דרגות רישיון שונות, פרט למקרים של רישיון אופנוע או טרקטור בלבד.

<שי סופר: לקחנו נהגים שיש להם מספר הרשאות וכמובן גיל קבלת הרישיון היה בהתאם לכללים המקובלים, קבלת הרישיון לפני גיל 17 וכו'.

<שי סופר: היתה לנו קבוצת מחקר וקבוצת השוואה, בדיוק כמו שד"ר לינק אמר, ועל סמך הרשומות האלה נעשה הכול.

<שי סופר: כמו שהמנכ"לית אמרה, מצאנו שהשיטה מאוד יעילה.

<שי סופר: מצאנו באחוזים ניכרים מאוד, 70%, שיש לנו יעילות של השיטה.

<שי סופר: אני שוב אומר שאין לי שום בעיה לפרסם את הדוח ולהתמודד מול כל אדם שחושב שהדוח אינו נכון, משום שנעשו פה עבודות סטטיסטיות שהן מובהקות.

<שי סופר: אין לי כאן שום בעיה, אין גם בעיה לפרסם את הדברים, לראות את הרשומות, לראות את הקבצים שעבדנו עליהם, וכל אדם יכול להתרשם ולראות שנעשתה כאן עבודה.

<שי סופר: אין לנו בעיה לחשוף את הדברים, אבל אנחנו סמוכים ובטוחים שהדוח מהימן, הוא נכון, והמובהקות מבחינתנו היא משמעותית מאוד, היא ברמה מאוד-מאוד גבוהה, ולכן אנחנו מאוד תומכים בשיטה.

<שי סופר: הדוח נתן חיזוק ותימוכין מאוד משמעותיים לשיטה.

איתן כבל: תודה לך.

איתן כבל: רוני, ממש שני משפטים.

<רוני אהרנוביץ: לפני שאנחנו עוברים לסעיפים עצמם יש לי כמה מילים כלליות לומר על הסיפור הזה.

<רוני אהרנוביץ: אני עורך אתר הרכב "נטקאר".

<רוני אהרנוביץ: כבר השתתפתי בישיבות של ועדת הכלכלה בנושא.

<רוני אהרנוביץ: הגשתי בזמנו בג"ץ נגד קורס נהיגה מונעת, בעקבות זאת משרד התחבורה הכריז על רפורמה, במשך שנתיים ישבנו, ד"ר לינק זוכר, היה אז יושב-ראש אחר, היה הרכב אחר, שינינו קצת פרטים טפלים, למשל בזכותי אין ניקוד על עבירות מהירות קלות.

<רוני אהרנוביץ: יש לי שלושה דברים כלליים לומר.

<רוני אהרנוביץ: אני בטוח ברצון הטוב של כל האנשים שיושבים פה, יש פה גם אנשים שזה ייעוד חיים שלהם, אבל אני רוצה לנפץ מיתוס אחד נורא פשוט.

<רוני אהרנוביץ: אחרי הישיבה הקודמת של הוועדה הזאת, שהוחלט בה על החמרה של קנסות וכל זה, יום אחרי נהרגו שלושה צעירים בגליל – רכב גולף עקף בקו לבן, התנגשות חזיתית.

<רוני אהרנוביץ: הנהג שאל את עצמו כמה נקודות הוא יקבל על חציית הקו הלבן?

<רוני אהרנוביץ: האו שאל את עצמו האם חציית קו לבן כשאתה לא רואה, יש עליה עונש אחר, קוראים לו עונש מוות?

<רוני אהרנוביץ: אתם חושבים שהנקודות שתיתנו לרישיונות ירתיעו יותר מעונש מוות שהוא העונש שמוטל על בן-אדם שעושה טעויות בכביש או עושה עבירות בכוונה תחילה בלי להתחשב?

<רוני אהרנוביץ: אני לא חושב.

<רוני אהרנוביץ: אני חושב שעונש מוות הוא עונש הרבה יותר מרתיע, העובדה היא אותה תאונה שהיתה יום אחרי הישיבה שלכם.

<רוני אהרנוביץ: יש מיתוס שאומר שיש קשר בין ענישה, עקיפה ובטיחות.

<רוני אהרנוביץ: יש שלושה נתונים שמנפצים את המיתוס הזה ומנפצים את הדוח.

<רוני אהרנוביץ: דבר ראשון, אין מתאם כשאתה בודק לאורך שנים בין כמות הדוחות השנתית שהמשטרה רושמת לכמות התאונות השנתיות.

<רוני אהרנוביץ: אין שום קשר.

איתן כבל: היא נותנת את הרוב על עבירות שאין להן - - -

<לאה ורון: של מהירות.

איתן כבל: המדיניות השתנתה והיום הדברים נראים אחרת.

<רוני אהרנוביץ: המדיניות לא השתנתה.

<בועז גולדברג: השתנתה.

<בועז גולדברג: למה אדוני אומר שהיא לא השתנתה?

<רוני אהרנוביץ: אני אשמח להתווכח אתך, רק תן לי להשלים.

איתן כבל: לא, חבר'ה, אני רוצה לקרוא את החוק, לא לעשות פיליבסטר לעצמי.

<רוני אהרנוביץ: הנתון השני הוא שאין קשר בין עבירות מסוכנות לעבירות שבהן מתעסקת המשטרה.

<רוני אהרנוביץ: המשטרה עושה מה שנוח לה, מה שנותן תוצאות.

<רוני אהרנוביץ: נסענו עכשיו מתל-אביב לירושלים, ספרנו 37 מכוניות שנסעו בנתיב השמאלי שלא לצורך עקיפה.

<רוני אהרנוביץ: נהג לא מקבל דוח על נסיעה בנתיב השמאלי.

<רוני אהרנוביץ: נסיעה בנתיב השמאלי גם מעצבנת את האדם מאחור, גם גורמת לו לסטות.

<רוני אהרנוביץ: סטייה מנתיב זו העבירה הכי מסוכנת לפי הדוחות של המשטרה, סטטיסטית היא העבירה שגורמת להכי הרבה תאונות, לא מהירות.

<רוני אהרנוביץ: מהירות זה 0.4%.

<רוני אהרנוביץ: דבר שלישי, וזה מחזיר אותי לדוח הזה, סטטיסטית אין מתאם בין נהגים קטלניים לנהגים בעלי עבירות.

<רוני אהרנוביץ: אתה לא צריך את הסטטיסטיקה של הטכניון.

<רוני אהרנוביץ: כל מה שאתה צריך זה לקחת את כל הנהגים שהיו מעורבים בתאונות במשך עשר השנים האחרונות ולבדוק מה מצב הנקודות שלהם, איזה קורסים הם עשו, איזה קורסים הם לא עשו.

<רוני אהרנוביץ: שיטת הניקוד קיימת עשרות שנים.

<רוני אהרנוביץ: לפי התיאוריה שלו כבר לא היו צריכות להיות תאונות, כי כולם כבר היו בקורסים, כולם כבר מורתעים, 70% מורתעים, אין תאונות.

<רוני אהרנוביץ: משום מה התאונות דווקא במגמת עלייה, בניגוד למה שקורה בעולם.

<רוני אהרנוביץ: אני רוצה לומר משפט אחרון.

איתן כבל: לסיכום.

<רוני אהרנוביץ: לסיכום, שני דברים.

<רוני אהרנוביץ: א', שיטת הניקוד באה לקבוע באיזה צבע יהיו שקי הגופות, היא לא נועדה לשנות מצב בטיחות, לכן כל העיסוק שלנו בנקודות זה למצפון, זה בוכהלטריה.

<רוני אהרנוביץ: אין לזה ערך בטיחותי.

<רוני אהרנוביץ: דבר שני, צריך שנקודות יהיו אך ורק על עבירות שהן חובת משפט, לא על עבירות שהן ברירת קנס.

<רוני אהרנוביץ: כל עבירה שהיא ברירת קנס, אסור שיהיו נקודות בגינה, כי המחוקק כבר הביע דעתו, זאת עבירה קלה.

<רוני אהרנוביץ: על זה אתה יכול לתת כופר ולצאת.

<רוני אהרנוביץ: אולי גם צריך לשנות את הנושא של דיבור בטלפון, שזה יהיה חובת משפט.

<רוני אהרנוביץ: זו העבירה הכי מסוכנת שיש היום.

<רוני אהרנוביץ: נקודה אחרונה.

<רוני אהרנוביץ: כל הקורס הזה שנקרא "נהיגה מונעת", א', החוקיות שלו מוטלת בספק כי זו ענישה כפולה.

<רוני אהרנוביץ: ב', אין שום קשר.

<רוני אהרנוביץ: קיבלתי 12 נקודות כי אני מתעלם מחוקי המהירות שהפקידים האלה במשרד התחבורה חוקקו, לא המחוקק חוקק.

<רוני אהרנוביץ: הם קבעו שמותר לי לנסוע 100 בכביש מהיר, לדעתי הכביש טוב ל-160, אני נוסע ב-160, אז אני מקבל 12 נקודות.

<רוני אהרנוביץ: הבחור שלידי, סליחה שאני לוקח אותך בתור דוגמה אנונימית, פנה שמאלה בחוסר זהירות, עשה תאונה, הוא לא ראה שלט עצור, עבר, קיבל נקודות.

<רוני אהרנוביץ: אין שום קשר בין מה שאני עשיתי לבין מה שהוא עשה, שינינו עוברים את אותו קורס.

<רוני אהרנוביץ: זו בדיחה.

<רוני אהרנוביץ: זה חסר כל ערך, ותשאלו את האנשים שהיו בקורסים האלה, תדברו אתם.

איתן כבל: אני הייתי בקורס כזה והוא היה מועיל מאוד, ולא כי עשיתי עבירות.

<רוני אהרנוביץ: הם טוענים שזה טרטור ובזבוז זמן.

<קריאות: - - -

איתן כבל: סליחה, אני היחיד שאגיב פה.

<רוני אהרנוביץ: - - -

איתן כבל: היי, יקירי - - -

<רוני אהרנוביץ: בקשר לקורס, משפט אחרון.

<רוני אהרנוביץ: צריך קורס - - -

איתן כבל: אמרת דבר אחרון ומשפט אחרון.

איתן כבל: מספיק.

<רוני אהרנוביץ: איזה קורס כן צריך?

<רוני אהרנוביץ: צריך קורס מעשי, והיתה כבר חקיקה בנושא הזה, והחקיקה הזאת בוטלה כי זה היה גדול על משרד התחבורה להרים את זה.

איתן כבל: רוני, תודה.

איתן כבל: נתתי לך בהרחבה רבה.

איתן כבל: ברשותך, אני רוצה לומר לך את הדבר הבא.

איתן כבל: אני יכול להסכים אתך נקודתית על הקשרים כאלה ואחרים שאנחנו כל הזמן מחפשים בין הקשר לביצוע העבירה לאופן שבו אתה מטפל בזה.

איתן כבל: אבל לקחת את הרעיון באקסטרים.

איתן כבל: אני אסביר למה אני מתכוון.

איתן כבל: לשיטתך כמעט לא נדרשת חקיקה בשום דבר.

איתן כבל: יש פה שני סוגים של אנשים, לא רק בעולם הנהיגה, בעולמות האחרים של עולמות המשפט, אף אחד לא קם בבוקר כדי לרצוח או כדי לגנוב.

איתן כבל: אם כל אדם היה חושב שהוא נהרג בהסתערות בצבא, הרי אין דבר יותר מטורף מזה.

איתן כבל: אנשים אומרים: קדימה, הסתער.

איתן כבל: אם אני מסתער ואני נהרג, כולנו חבורה של מתאבדים?

איתן כבל: אף אחד מאתנו לא היה יוצא להסתערות.

איתן כבל: נקודת המוצא שכל אחד מאתנו חסין.

איתן כבל: כשמישהו השבוע באזור כפר קאסם, כשאני בדרך לתוך הכפר, הוא נכנס בין שני נתיבים וברמזור.

איתן כבל: שעה לפני, כשהוא יצא, הוא לא תכנן לי לעשות לי את הסללום הזה.

איתן כבל: אנחנו עוסקים ברוב האנשים הרגילים.

איתן כבל: מי שהוא עבריין מועד, לא ניקוד ולא הסבתא של הניקוד יעזרו.

איתן כבל: זאת קבוצה קטנה, עדיין הקבוצה הקטנה.

איתן כבל: ה-377 הרוגים שהיו בשנה הקודמת, רובם לא נעשו על-ידי רצידיביסטים, אלא על-ידי אנשים רגילים שקמו בבוקר, ואף אחד מהם לא תכנן, לא חשב.

איתן כבל: אחד יצא מהבית בעצבים, בקריז, לא ראה אור אדום ונסע באור אדום.

איתן כבל: הרוב המכריע לא עושה את הסללום הזה בצומת קאסם - - -

<קרן טרנר: הוא דיבר בטלפון.

איתן כבל: הוא דיבר בטלפון ופתאום התעצבן תוך כדי דיבור בטלפון וקיבל את המכה.

איתן כבל: מה שאני מנסה לומר לך קודם כול מנקודת המבט שלי שיש אפקט.

איתן כבל: אני לא מומחה, לא מתיימר, אני גם לא מתיימר להיות מקצוען.

איתן כבל: אתה מדבר בשפה מקצועית מאוד רהוטה, מאוד משכנעת, אלא שאני האדם הסביר, אני לא מתחרה בך או במישהו מאנשי המקצוע סביב השולחן הזה ומנסה להיות יותר טוב מהם ולהבין יותר טוב מהם.

איתן כבל: במקום שבו אני נמצא, השיח על נקודות הוא שיח יותר מכל דבר אחר על מה שמדברים בחבורות של המילואים, בחבורות של המשרד.

איתן כבל: עוד אף אחד לא אמר לי: ואי, עברתי באור אדום, איזה דיכאון.

איתן כבל: אומרים: וואו, קיבלתי נקודות.

איתן כבל: אם עכשיו תעבור בין אנשים ביציאה ותשאל אותם מה מפחיד אתכם, יגידו לך: נקודות.

איתן כבל: למה?

איתן כבל: אולי זה המחקר הבא של הטכניון, שצריך שייעשה לא במימון משרד התחבורה.

<רוני אהרנוביץ: שיטת הנקודות קיימת עשרות שנים.

<שי סופר: מ-2003.

איתן כבל: אדוני המדען הראשי, אני אילם?

איתן כבל: לא נראה לך שאני יכול להסתדר לבד?

<שי סופר: הוא חזר פעמיים על הטיעון עשרות שנים.

<רוני אהרנוביץ: ב-2003 היתה רפורמה, זה היה 20 שנה לפני.

איתן כבל: אתה רואה למה אני מתכוון?

איתן כבל: אדוני המדען הראשי, כל אחד עם הצדק שלו.

איתן כבל: מה שאני מנסה להגיד לך, רוני, דמה בנפשך מה היה קורה אם שיטת הניקוד לא היתה עובדת.

איתן כבל: נקודת המוצא היא לא מהמקום שאתה אומר.

איתן כבל: דמה בנפשך שלא היתה שיטת הניקוד לאנשים הרגילים.

איתן כבל: אין לה שום השפעה על ההוא בצומת פורדיס שעשה את התאונה הקטלנית.

איתן כבל: הרי מה העניין?

איתן כבל: כשאתה נכנס לרכב, כולנו בני אדם, אנחנו טרודים, אנחנו מוטרדים, יש לנו רעשי רקע שמפריעים לנו.

איתן כבל: זה כמו משהו שאומר לך "דיר בלאק", כאשר אתה נכנס לאוטו.

איתן כבל: פתאום הצפת אצלי ואני חושב על הילדה שלי שנכנסת לאוטו.

איתן כבל: אני אבא חרד, אני כל הזמן בהיסטריות.

איתן כבל: אני חושב על ניקוד?

איתן כבל: אני רואה איך אנשים נוהגים.

איתן כבל: אני רוצה שהאנשים הרגילים, שהם המסה הקריטית בחברה הישראלית – אני לא אוהב דוגמאות של מקרים קיצוניים, זה לא משכנע אותי אף פעם – אתה לא מבין כמה זה משפיע על האנשים הרגילים.

איתן כבל: להגיד לך שהם אחר-כך מדקדקים ואומרים: זה לא נורא, זה רק שתי נקודות?

איתן כבל: זה לא ברמה הזאת.

<יהודה בר אור: הם לא חושבים על הנקודות בכלל.

איתן כבל: ודאי שלא.

איתן כבל: האיש הרגיל.

<יהודה בר אור: 50 נקודות אפילו.

איתן כבל: יכול להיות, אבל לא כשזה מגיע לנקודה מסוימת ובן-אדם יודע שחסרות לו עוד 3-2 נקודות או 10 נקודות כדי להגיע לפסילה או לקורס.

איתן כבל: אני אגיד לך מה ההבדל ביני לבינך.

איתן כבל: אתה חי בעולם אנשי המקצוע, אני איש רגיל בתחום הזה.

איתן כבל: מה שאני ארצה ממך, כשנגיע לסעיפים הרלוונטיים.

איתן כבל: העלית נקודות כשאתה אומר שיש חוסר מתאם בין האירוע לבין הניקוד, ועל זה יש דיון נוסף, כי כבר יכולנו לסיים בדיון הקודם, בדיוק בשאלות ששאלת בסוף לגבי המתאם, האם כל מהירות מחייבת אוטומטית ניקוד או למשל מעבר באור אדום.

איתן כבל: רוב אלה שחוצים באור אדום, 95%, זה לא כי הם לא שמים לב, הרוב גונבים.

<קרן טרנר: יש יותר ויותר תופעה של גניבת אור אדום.

איתן כבל: זה קורה לכל אחד מאתנו.

איתן כבל: פתאום מישהו קופץ כי גם הוא חשב, הרי כל אחד חושב – הוא חשב שכבר אור אדום אז אף אחד לא ייסע, הוא חשב שזה מתחלף, והוא לא ייסע, ובסוף אנחנו מוצאים את עצמנו בתהליך הזה.

איתן כבל: אתה רוצה להגיד מילה?

איתן כבל: בבקשה, ואנחנו עוברים להקראה.

<יהודה בר אור: אני מאיגוד המוניות הארצי.

<יהודה בר אור: אני נמצא פה בכנסת בדיונים כאלה יותר מ-17 שנה.

איתן כבל: עד שתהיה מונית אוטונומית, הוא פה.

<יהודה בר אור: אני אסע גם באוטונומית.

<יהודה בר אור: בכל מקרה, יש כמה דברים בחוק הזה שנאמר כשנגיע לסעיפים שיש בהם החמרה.

<יהודה בר אור: אם רוצים לקחת לכולם את הרישיון שילכו הביתה, זה בסדר גמור, גם מבחינתי זה בסדר גמור.

<יהודה בר אור: 50% ילכו, יהיו לנו כבישים ריקים יותר, נוכל לנסוע בכיף, גם יותר קליינטים.

<יהודה בר אור: במצב הקיים להחמיר לא ייתן שום דבר, כי החוקים עצמם קשים גם כך.

<יהודה בר אור: ניקח לדוגמה את החוק שלנו, שאנחנו צריכים עם נוסע להיות בלי חגורה ובלי נוסע להיות עם חגורה.

<יהודה בר אור: קיבלתי באופן אישי על הדבר הזה נקודות.

<יהודה בר אור: כל הנקודות שהלכתי לבית ספר, פעמיים-שלוש, היו על חגורה, כי אני לא יכול לזכור להוריד ולעלות.

<יהודה בר אור: יש לי נוסע – אני אוריד, אין לי נוסע – אני אשים.

<יהודה בר אור: ברגע שהנוסע אתי, אני יכול להוריד את החגורה, ברגע שהנוסע לא אתי, אני חייב לשים חגורה, בעיר ובכל מקום.

<יהודה בר אור: זה החוק שקיים כרגע.

<יהודה בר אור: אני יודע, כי אני חי את זה.

<יהודה בר אור: הנוסע חייב לשים, כי אני שם מדבקה, והוא יהיה חייב לשים.

<יהודה בר אור: אני לא מגן על הנוסע.

<יהודה בר אור: אני מדבר כרגע על חוק שהוא לא הגיוני.

<יהודה בר אור: איך יכול להיות שאני אגיע שלוש פעמים לנהיגה מונעת בשביל נקודות של חגורה בלבד?

<יהודה בר אור: אני לא עבריין, לא כלום.

<יהודה בר אור: אני נוהג בכביש 40 שנה.

<לאה ורון: למה אתה לא שם את החגורה בכל זמן הנהיגה?

<יהודה בר אור: גברת, להיות קשור כל היום, 12 שעות?

<יהודה בר אור: בואו נראה אותך, איך את נוסעת 12 שעות עם חגורה שנמצאת עליך כל הזמן.

<יהודה בר אור: לא נעים להיות קשור כל הזמן.

<רוני אהרנוביץ: אין שום בעיה עם זה, זה טוב לחיים שלך.

איתן כבל: רוני, אתה יודע מה היתרון בשיח הזה?

איתן כבל: שלכל אחד יש את הדעה שלו והוא חושב שהיא הנכונה.

איתן כבל: זה היפה פה.

<עמי רוטמן: זו דעתי ואני תומך בה...

<יהודה בר אור: אני מדבר עכשיו על המציאות שאנחנו חיים בה.

<יהודה בר אור: אנחנו מדברים פה על תמרור שאסור לאנשים להיכנס לנתיבי תחבורה וכלי רכב נכנסים בלי סוף ואין אכיפה.

<יהודה בר אור: אנחנו מדברים על מצב שאני מדבר עליו אולי כבר 15 שנה שאין תמרור להולכי רגל כמו ברוב המדינות בעולם: תעצור, תעמוד, תעבור, והולך הרגל לא עובר ישר.

<יהודה בר אור: למה לא שמים את התמרור הזה אם כל-כך רוצים למנוע תאונות של הולכי רגל?

<יהודה בר אור: הכול עניין טכני, שהיינו יכולים לעשות.

<יהודה בר אור: בבולגריה זה נמצא וגם במדינות הפחות מתפתחות, זה יכול להיות גם פה.

<יהודה בר אור: יש פה הרבה נושאים שאנחנו מרגישים שבמקום לתת את העניין הזה לדברים יותר רציניים, תופסים את הנהג ועליו רוצים להלביש את כל הדברים.

<יהודה בר אור: והדבר הכי חשוב שדיברתי עליו הוא לגבי החינוך, שצריך להתחיל בכיתה ו' לחנך את הילדים, צריך לעשות סימולטורים ולעשות הסברה והכול.

<יהודה בר אור: בגיל 16 כשהם עולים על אופניים חשמליות, צריך להגיע למצב שהם מגיעים ועושים תיאוריה לפני.

<יהודה בר אור: ילד בגיל 16, שעושה מבחני בגרות, הוא יכול לעשות גם מבחני תיאוריה.

<יהודה בר אור: תאמין לי, היינו חוסכים על זה הרבה תאונות.

<יהודה בר אור: לא צריך להטיל כל הזמן קנסות, כי ברגע שאתה עושה את העבירה, באותו רגע אתה לא חושב גם אם יהיו לך 2,000 שקל קנס או שיש לך כבר 7 נקודות ועוד 4 נקודות אתה הולך לקורס.

<יהודה בר אור: זה המצב.

איתן כבל: תודה, יקירי.

איתן כבל: ד"ר לינק, בבקשה.

<דן לינק: החוק שמחייב חגורת בטיחות עם נוסע, בלי נוסע, וכו' וכו', כהנחה לנהגי מוניות, שבאו בזמנו לשר קורפו - -

איתן כבל: אני זוכר את זה.

איתן כבל: אפילו אני זוכר את זה.

<דן לינק: - - ואמרו: אנחנו לא רוצים להיות כצאן לטבח.

<יהודה בר אור: ד"ר לינק, אתה היית שם.

<דן לינק: לא הפרעתי לך, למרות שאני חושב הפוך.

<דן לינק: הם אמרו: אנחנו לא מוכנים להיות מובלים כצאן לטבח כשהמחבל מאחור משחיז את הסכין, נכמרו רחמיו של השר קורפו והוא שחרר את נהגי המוניות מחובת חגירת חגורות בטיחות כשיש נוסע במכונית, למרות שיש כרית אוויר וכו'.

<דן לינק: לימים הוא שחרר את זה בכלל, ולימים הוסיפו כריות אוויר, כריות אוויר ללא חגורת בטיחות - -

<יהודה בר אור: - - -

איתן כבל: חבר'ה, די.

<דן לינק: - - יכולות להרוג בן-אדם בקלות, ולכן נקבע שהפטור הביטחוני הזה יחול על נהגי מוניות רק כשיש נוסעים ברכב, גם זקנה בת 80 וגם צעיר בן 20, ורק בדרך עירונית.

איתן כבל: תודה.

<דן לינק: כידוע לך - - -

<יהודה בר אור: ביקשנו מד"ר לינק בזמנו להגיד כמה נהגי מוניות נפגעו בעיר כשחגרו חגורת בטיחות, עד היום הוא לא הביא לי את המחקר - - -

איתן כבל: יהודה, חברי - - -

<קריאות: - - -

איתן כבל: רוני.

איתן כבל: ד"ר לינק.

איתן כבל: אתה יכול לעשות לו לינק בחוץ, לא פה.

איתן כבל: תן לנו עכשיו להתחיל את ההקראה.

איתן כבל: בבקשה, אנחנו עוברים להקראה.

איתן כבל: חוה, בבקשה.

איתן כבל: בבקשה, גברתי.

<חוה ראובני: תקנות התעבורה (תיקון מס' ...), התשע"ז – 2017 נוסח לקראת הדיון ביום 3.4.2107 בתוקף סמכותי לפי סעיף 69א לפקודת התעבורה, בהסכמת שר המשפטים ובאישור ועדת הכלכלה של הכנסת לפי סעיף 2 (ב) לחוק העונשין, התשל"ז – 1977, אני מתקין תקנות אלה: תיקון 1.

<חוה ראובני: בתוספת השישית לתקנות התעבורה, התשכ"א-1961 – התוספת הששית (1) בחלק שכותרתו "2 נקודות" – 1 זה נהיגה על מדרכה, שאנחנו רוצים להעביר את זה לניקוד יותר גבוה.

<חוה ראובני: כל אלה אנחנו מוחקים כדי להעביר לניקוד יותר גבוה.

<רוני אהרנוביץ: מה זה כל אלה?

<רוני אהרנוביץ: תפרטי לנו.

איתן כבל: תן לה שנייה, ברשותך.

איתן כבל: אתה רוצה להחליף אותי?

איתן כבל: רוני, לאט-לאט.

איתן כבל: אני אאפשר לך.

<רוני אהרנוביץ: לטווח רחוק אני חושב.

<חוה ראובני: 1 שאנחנו רוצים למחוק זה נהיגה על מדרכה, כשאנחנו מציעים בהמשך להעביר את זה ל-4 נקודות ו-3 עד 8 זה עבירות גרירה למיניהן שאנחנו מבקשים להעלות ל-4 נקודות, אז אנחנו מבקשים למחוק את זה מפה.

איתן כבל: הלאה.

איתן כבל: "(ב) במס"ד 2, במקום האמור בטור "תיאור מקוצר של העבירה" יבוא "נהיגה ברכב שבו נוסע לא חגור".

איתן כבל: " כל מצב של נהג שנוהג ברכב עם נוסע לא חגור, הנהג עצמו מקבל נקודות, כמי שאחראי על מה שקורה אצלו ברכב.

איתן כבל: מוטל על הנהג איסור לנהוג ברכב עם נוסע לא חגור.

איתן כבל: אם הנהג חגור, הנוסע לא חגור, הנהג יקבל שתי נקודות בכל זאת.

<יהודה בר אור: - - -

<חוה ראובני: הנוסע יקבל נקודות בנפרד, כשזה נראה בהמשך.

<חוה ראובני: זה נראה ב-4 נקודות.

איתן כבל: דרך אגב, חגורת בטיחות זה מוכח.

איתן כבל: אף אחד לא יכול להתווכח.

איתן כבל: יותר מדי פעמים זה מייצר מצב אחר ממוות.

איתן כבל: זה במקום שהאזרח, אני אומר לכולנו, אומר: אני יודע מה אני עושה, הרי כולנו יודעים מה אנחנו עושים.

<מרב תורג'מן: בהמשך נראה שעל נהג שאינו חגור מבקשים להטיל 6 נקודות.

איתן כבל: הלאה.

<חוה ראובני: (ג) בסופו יבוא: מס"ד 10, 65ב(ג), אי לבישת אפוד זוהר".

<חוה ראובני: אנחנו רוצים לתת שתי נקודות על עבירת חובת לבישת אפוד זוהר.

<קרן טרנר: זה הרבה תאונות שול.

<חוה ראובני: זו עבירה שחוקקה אחרי שנקבעה שיטת הניקוד.

<חוה ראובני: כיום אין לה נקודות.

<חוה ראובני: הקנס בצדה הוא 100 שקלים.

<מרב תורג'מן: אדוני, תרשה לי להתייחס כאן למחיקות שיש.

איתן כבל: השאלה שאני שואל פה בהמשך למה שרוני אמר, גברתי, אני אומר גם לך, קרן, אי-לבישת אפוד זוהר, יש לה עבירת ברירת קנס.

איתן כבל: למה צריך גם וגם במקום לתת את הכבוד הראוי לניקוד?

איתן כבל: מבחינתי זה עניין שצריך להיות שמור לעניינים שאומרים: דע לך, יש דברים שלא משחקים אתך.

איתן כבל: אני מבין את העניין של אי-לבישת אפוד זוהר, אני מבין לחלוטין.

<חוה ראובני: אדוני מעורר שאלה של התפיסה של שיטת הניקוד.

<חוה ראובני: אפשר לומר שאנחנו מייחדים את שיטת הניקוד לעשר העבירות החמורות ביותר, ולצד כולן 10 נקודות או 2 נקודות, אבל כל נקודה היא בעלת משקל הרבה יותר גדול ממה שהיא היום.

<חוה ראובני: התפיסה של שיטת הניקוד שמגולמת בשיטה כפי שהיא קיימת היום, והתקנות האלה לא משנות את התפיסה הזאת, אומרת שלא רק לעבירות החמורות ביותר אנחנו נותנים ניקוד.

<חוה ראובני: המטרה היא התמונה הכוללת.

איתן כבל: הלאה.

איתן כבל: בסדר.

<רוני אהרנוביץ: המטרה היא לא הבטיחות, היא חינוך הנהגים, חינוך לאזרחות.

<קרן טרנר: זה אמצעי תיקון.

<עמי רוטמן: חלק גדול מהולכי הרגל ההרוגים בדרכים בין-עירוניות זה תאונות שול של אנשים שעצרו את כלי הרכב.

<חוה ראובני: נתקעתי בשול לפני שבועיים-שלושה, וזו היתה חוויה מפחידה.

<לאה ורון: הנושא של אי-לבישת אפוד זוהר – במסמכים שלכם מופיע שהקנס הוא 250 שקלים ולא 100 שקלים.

<חוה ראובני: אני מרשה לעצמי לבדוק.

<לאה ורון: תקבעי אחר-כך, אל תעכבי את הוועדה.

איתן כבל: תגידי לנו פה, שיהיה לנו הקנה מידה.

איתן כבל: אנחנו רוצים להחמיר מהאדום לשחור.

<מרב תורג'מן: ביחס לנוסח המקורי, יש כאן מחיקות מסוימות.

<מרב תורג'מן: אחרי שיחות ארוכות עם עו"ד ראובני, חלקן הן בעקבות בקשה להחמיר ביחס לנוסח המקורי שהובא לוועדה לאורך התקופה, וחלק מהתיקונים כאן הם בעקבות טעויות טכניות שראינו שיש, אז התאמנו את הנוסח.

<חוה ראובני: אכן 250, בדקתי.

איתן כבל: תודה.

איתן כבל: תודה גם ללאה.

איתן כבל: אתמול נפגשתי עם איזה גורם שאמר לי: כל הזמן אתם מחמירים.

איתן כבל: יש לי מחשבה בראש להצעת חוק פרטית בסיפור של השלוש הדקות.

איתן כבל: שלוש דקות זו הצעת החוק שלי שאתה צריך לענות בתוך שלוש דקות במקום שיש לך התקשרות ארוכת טווח.

איתן כבל: אומנם זה שיפר את המצב, אבל לא מספיק.

איתן כבל: הגעתי להבנות עם משרד הכלכלה ומשרד התקשורת לשמחתי על שיפור דרמטי בעניין הזה.

איתן כבל: הוא אומר לי: שמע, כל הזמן יש עומס עלינו, אנחנו צריכים לשים עוד אנשים בטיפול.

<לאה ורון: למענה טלפוני.

איתן כבל: אמרתי: לא תצטרך שימור לקוחות, אם תעשו את העבודה שלכם בשוטף כמו שצריך.

איתן כבל: זה עניין של גישה איפה אתה עומד.

איתן כבל: הנקודה היא כזאת שבכל פעם שאתה עושה עבירה נוספת, הנחת העבודה היא שתהיה השתדלות אצל האדם לא לחזור עליה.

איתן כבל: קוף שמאלפים אותו, הנחת העבודה שהוא לא יחזור וייגע בגדר הצובתת הזאת, קל וחומר על האדם, שנאמר אתה חונן לאדם דעת ומלמד לאנוש בינה.

<יהודה בר אור: אדוני היושב-ראש, איך אתה יכול להסביר את זה שיש שלטי ענק שאסור להיכנס לנתיבי תחבורה ואלפי כלי רכב עוברים שם?

איתן כבל: אני רוצה להגיד לך את הדבר הבא, יהודה חברי, באמת חבר, זה נוגע למפקד החדש של משטרת התנועה.

איתן כבל: יש מלאנתלפים דברים שצריך לאכוף, ובאכיפה אנחנו חלשים בצורה דרמטית.

איתן כבל: לא נפתח כאן את הדיון, זה לא רק בחוקי התעבורה.

איתן כבל: מה אני רוצה לומר לך?

איתן כבל: בכלים העומדים היום לרשות המשטרה, גם מבחינת ניידות, גם מבחינת כוח משטרתי, השינוי הוא לא לחכות לך בפינה שאתה בדיוק עובר ונסעת במהירות, והוא עוצר אותך.

איתן כבל: החוכמה היא להיות במקומות ששם פעולה שאתה עושה עלולה לסכן חיים.

איתן כבל: זה דבר מבורך בכלים שעומדים לרשותנו.

איתן כבל: אתה מכיר שאתה אומר: מה, אתה תופס אותי פה?

איתן כבל: אתה מכיר את הפעמים האלה שהיית אומר: פה אתה עומד ומחכה?

איתן כבל: לך תעמוד במקום שבו צריך, שכולם שם עוקפים כמו משוגעים.

איתן כבל: לכן אני לא מקבל את הגישה הזאת.

איתן כבל: בבקשה.

<חוה ראובני: עכשיו אנחנו עוברים ל-4 נקודות.

איתן כבל: אני מעלה להצבעה את פסקה (1).

איתן כבל: בעד – פה אחד

איתן כבל: אני מאשר את פסקה (1).

<מרב תורג'מן: שכותרתה "2 נקודות".

איתן כבל: הלאה.

איתן כבל: 4 נקודות.

<חוה ראובני: "(2) בחלק שכותרתו "4 נקודות" – (א) מס"ד 4, 5, 9, 10 ו-14 - יימחקו.

<חוה ראובני: " 4 זה דיבור בטלפון ללא דיבורית, אנחנו מציעים לעבור ל-8.

<חוה ראובני: 9 – חציית אוטובוס במפגש מסילת ברזל לא סלול, אנחנו מציעים להעביר ל-6 נקודות.

<חוה ראובני: אנחנו מציעים להעביר את 10, שזה זכות קדימה להולך רגל במעבר חציה, ל-8 נקודות.

<חוה ראובני: 14 זה נהיגת רכב תפעולי מחוץ לאזור שנקבע, ואנחנו מציעים להעביר ל-6 נקודות.

<לאה ורון: דיבור בטלפון ללא דיבורית, לכמה נקודות זה יועבר?

<חוה ראובני: 8 לפי ההצעה.

<רוני אהרנוביץ: יש פה מישהו שבאמת חושב ומאמין שיש הבדל בין דיבור בטלפון עם דיבורית לבלי דיבורית?

<רוני אהרנוביץ: כל ההבדל הוא טכני.

<רוני אהרנוביץ: מבחינת סיכון כל המחקרים, לא מחקרים שהטכניון קיבל כסף ממשרד התחבורה כדי לכתוב אותם, אלא מחקרים אובייקטיביים מכל העולם, קובעים דבר נורא פשוט, שדיבור בטלפון בזמן נהיגה, שלא לדבר על סימוס, כמוהו כנהיגה בשכרות, ולא משנה עם דיבורית או בלי דיבורית.

<רוני אהרנוביץ: הקטע של הדיבורית, הסבירו לי למה עשו את זה, כי לאסור בכלל זו תהיה גזרה שהציבור לא יכול לעמוד בה.

<רוני אהרנוביץ: אני לא יכול לעמוד במהירות מרבית של 100 קמ"ש בכביש מהיר, אבל אני צריך, כי אתם אוכפים את זה.

<רוני אהרנוביץ: אם מסוכן לדבר בטלפון, כל הקטע של דיבורית זה בדיחה, זה מס שפתיים.

<רוני אהרנוביץ: אם זה מסוכן, למה 8 נקודות?

<רוני אהרנוביץ: למה לא 10 נקודות?

איתן כבל: רוני, עזוב, אתה לא עוזר לי.

איתן כבל: אתה מספר לי כמה החבר'ה פה על הפנים.

איתן כבל: זה לא מקדם אותי.

<יהודה בר אור: - - -

איתן כבל: סליחה.

איתן כבל: בענייני גזרות ההשוואה היא בין בן-אדם שייסע ב-160 ליכול לדבר בטלפון או לא לדבר בטלפון.

איתן כבל: הטכנולוגיה היום משתפרת, היום בחלק מהמקרים אתה לא צריך אפילו לחייג או לבצע פעולות, אתה יכול לדבר עם המכשיר, והנחת העבודה שלי שלא ירחק היום שלא תצטרך לגעת בכלום.

איתן כבל: הנקודה היא שלא לדבר בכלל בטלפון, המשמעות היא שאסור לך לא רק לדבר בטלפון, אסור לך לדבר עם זה שלידך, אסור לך לקחת ילדים באוטו כי הם הגורם מספר אחת בעצבים לנהיגה בנסיעה, אסור לך להסתכל שמאלה, ימינה, אלא אם כן אתה בצומת או במראות.

איתן כבל: מה קורה אם אני רוצה לקחת לי מסטיק בנסיעה, לא אמרתי להחזיק יד לרעייתי בנסיעה?

<רוני אהרנוביץ: המחקרים מסבירים את ההבדל.

<קרן טרנר: זה גם סימוס.

<רוני אהרנוביץ: ההבדל בין שיחה בטלפון לשיחה עם מישהו לידך, שכאשר מישהו לידך, אתה שולט בקצב השיחה ואיפה העיניים שלך, כשאתה בטלפון, אתה מחויב למי שבצד השני.

איתן כבל: אתה עכשיו נהיית לי פסיכולוג ומפרש תנועות ידיים.

איתן כבל: עזוב.

איתן כבל: נו, בחייך.

<רוני אהרנוביץ: זה מה שקובעים המחקרים.

איתן כבל: אתה לוקח אותי למחוזות שאני לא קונה אותם.

איתן כבל: אני מבין את מה שאתה אומר.

איתן כבל: אתה יודע מה המשמעות?

איתן כבל: שצריך רכב אוטונומי ודחוף.

איתן כבל: זאת המסקנה.

<רוני אהרנוביץ: צריך לעשות מכונית כמו אולם קונצרטים – בלי טלפון.

איתן כבל: מוזיקה מפריעה.

איתן כבל: לפעמים הרצון שלך להגיע לאיזו תחנה מסיטה את הדעת יותר מכל דבר אחר.

איתן כבל: אתה נוסע ושומע ריאיון עם מישהו שמעצבן אותך, אתה חוטף את הג'ננה עוד יותר.

איתן כבל: במנעד מ-1 עד 10 מהו "מדד הג'ננה של הנהג"?

איתן כבל: בסוף אין מדד שאני יכול לבוא ולהגיד שזאת הנקודה המרכזית.

איתן כבל: לכולי עלמא ברור שמסרונים זה הסיפור המרכזי, יותר מכל דבר אחר.

<קרן טרנר: הניקוד כאן הוא על סימוס.

איתן כבל: נכון.

איתן כבל: אני אומר את זה כאן גם כמי שחי את המרחב.

איתן כבל: המסרון הוא האויב הכי גדול, לא רק בישראל, אלא בעולם כולו.

איתן כבל: לפעמים גם אווירה סטרילית מדי מכניסה אותך לסוג של שאננות.

איתן כבל: תמיד אומרים את זה על הנסיעה בערבה, שאחד מגורמי התאונה זה לא עקיפות, אלא שאתה נכנס למונוטוניות הזאת והשקט הזה שהם מייצרים לפעמים סוג של נירוונה.

איתן כבל: שוב, אני אומר את זה לא כמומחה, גם לי קורים לפעמים דברים מן הסוג הזה.

איתן כבל: לכן אין כאן אמת מוחלטת.

איתן כבל: אני לא מנסה לחפש את האמת המוחלטת.

איתן כבל: אני מנסה להכניס לארגז כמה שיותר אירועים שאני יכול לומר שאם תימנע מהאירועים האלה, זה לא שלא יהיו תאונות, זה לא שהתאונות ייעלמו מהעולם, עדיין יהיו, אלא שהסיכוי שזה יקטין את הסיכון.

איתן כבל: מה הבעיה פה?

איתן כבל: הבעיה היא של האכיפה.

איתן כבל: ככל שתהיה אכיפה ואנשים יראו את השוטר, אז הם יחשבו על כל הסריה של הנקודות שהם עלולים לחטוף.

איתן כבל: היום הבעיה הגדולה היא שיש נקודות, אבל אין אכיפה.

איתן כבל: אין הלימה בין הדברים, ואז מגיעים לבתי משפט ומקבלים עסקאות טיעון.

<הראלה עזריה: בהמשך לדברים שנאמרו כרגע, יש עלייה של 87% ברישום דוחות בעבירות של טלפון מתחילת השנה, עם כניסתו של ראש האגף החדש.

איתן כבל: הוא שם את האופנוע הזה בכביש מספר 1, ואני רואה אותו כל הזמן עובר בין כולם ועושה עבודה.

<הראלה עזריה: אנחנו מגבירים את האכיפה.

איתן כבל: נתתי לכם מחמאות.

איתן כבל: אתם רוצים עוד?

<רוני אהרנוביץ: למה אתם לא רושמים דוחות על נסיעה בנתיב השמאלי שלא לצורך אכיפה?

איתן כבל: אם היו רושמים דוח על נסיעה בצד השמאלי, הייתי מפרק אותם.

<יהודה בר אור: לא היה להם זמן לעשות דברים אחרים.

איתן כבל: עזוב.

איתן כבל: אתה לוקח אותנו לנתיב השמאלי?

<מרב תורג'מן: דוח על כתיבת מסרון.

<מרב תורג'מן: מאיזה עבירה אתם נותנים את זה?

<מרב תורג'מן: על שימוש בטלפון או היסח הדעת?

<הראלה עזריה: שימוש בטלפון.

<עמי רוטמן: יש עבירה ספציפית, 28ב(1)(ב) על שימוש באס-אם-אס.

<משה בר: אני רוצה להעלות את מעברי החציה, שרוצים להוסיף עליהם נקודות.

<משה בר: אנחנו נוהגים בכבישים, אנשים באים עם טלפונים, לא מסתכלים, לא ימינה, לא שמאלה, נכנסים למעבר החציה, ומי שאוכל אותה הוא הנהג.

<משה בר: למה הנהג צריך לסבול מדברים כאלה?

<משה בר: גם עם האופניים החשמליות, באים לך באור אדום אפילו, עוברים במעבר חציה, ואנחנו בבעיה, הנהגים.

<משה בר: למה עוד להעניש את הנהג?

<משה בר: לפני כמה זמן בבני ברק כבר הייתי באמצע מעבר החציה, אדם נכנס למעבר החציה, השוטר עצר אותי, אמר לי: ראית אותו?

<משה בר: אמרתי: כן, ראיתי אותו, אבל כבר הייתי באמצע מעבר חציה, אני לא יכול לעצור באמצע מעבר חציה.

<משה בר: הם לא מסתכלים, לא ימינה ולא שמאלה, נכנסים ושלום.

איתן כבל: כיוון שגם אני נהג, וזה גם קורה לי ביומיום, אני משתדל לחנך את עצמי שכשאני מתקרב למעבר חציה, אני מביא בחשבון שאירועים מן הסוג הזה – היה לי ויכוח עם אשתי, הוא בצד השני של הכביש, היא אומרת לי: כבר תביא בחשבון שאתה צריך לעצור.

<בועז גולדברג: היא צודקת.

<בועז גולדברג: עם אישה על תתווכח.

איתן כבל: התווכחתי וזה לא עזר.

<חוה ראובני: - - - הוא אומר: מאחורי כל כדור יש ילד.

איתן כבל: אני מבין את הטענה שלך, אלא שמרגע שהנחת העבודה לפי החוק היום שאתה חייב לתת זכות קדימה למי שנמצא במעבר חציה, אני מתקרב למעבר החציה, אני מחנך את עצמי, לא שאני איזה מלאך.

איתן כבל: אני משתדל בנקודות האלה להסב את תשומת הלב שלי לעניין.

<קרן טרנר: התנהגות הולכי הרגל באמת בעייתית, אבל - - -

איתן כבל: עד שאני אסיים ללמד את כל הולכי הרגל - - -

<יפעת רווה: יש גם ילדים קטנים.

<יפעת רווה: זה לא יעזור, צריך להיזהר.

<יהודה בר אור: - - - תמרור, כמו ברוב מדינות אירופה.

איתן כבל: עזוב, לילדים תמרור, זה לא - - -

<יהודה בר אור: אל תפיל על הנהג כל דבר.

איתן כבל: רובנו גם נהגים, אל תשכח את זה.

<יהודה בר אור: איזה נהגים?

<יהודה בר אור: נהגי שבת כולכם.

<חוה ראובני: התקנה שעליה מדובר בניקוד זה 28(ב) כולה, שכוללת גם את איסור המסרון.

<מרב תורג'מן: ראיתי.

<מרב תורג'מן: 2 נקודות.

איתן כבל: תודה.

איתן כבל: הלאה.

<חוה ראובני: "(ב) אחרי מס"ד 3 יבוא: "4א, תקנה 28א(א), נהיגה ברכב שבו מותקנת תצוגה שאינה נמחקת בזמן הנהיגה".

<חוה ראובני: "

<מרב תורג'מן: למה?

<מרב תורג'מן: "נהיגה ברכב שבו לא מנותקת בזמן הנסיעה תצוגה הנראית לעין".

<חוה ראובני: "הנראית לנהג".

<מרב תורג'מן: "לא מנותקת בזמן הנסיעה תצוגה הנראית לנהג".

<חוה ראובני: "5א, 38(א), נהיגה על מדרכה שלא לשם חצייתה.

<חוה ראובני: " לגבי 28א(א) זה נקודות חדשות.

<חוה ראובני: זו עבירה שאין עליה נקודות כרגע.

<חוה ראובני: כיום יש איסור שיהיה ברכב תצוגה שאפשר לצפות בה בזמן שהרכב בתנועה, למעט תצוגות של מצב הרכב, כל המכוונים שאנחנו מכירים בלוח המכוונים או תצוגת ניווט.

<חוה ראובני: כל תצוגה אחרת חייבת להיות מנותקת.

<חוה ראובני: זה צריך להיות באופן כזה מלכתחילה שהוא מתנתק, ולא שזה תלוי בנהג שינתק בעצמו.

<חוה ראובני: אנחנו רוצים לתת 4 נקודות על נהיגה ברכב, שבו יש תצוגה שאיננה מתנתקת.

<חוה ראובני: הסעיף השני הוא סעיף של אופנועים.

<חוה ראובני: זה העלאת ניקוד משתי נקודות, נהיגה על מדרכה שלא לשם חצייתה.

<חוה ראובני: בדרך כלל אנחנו רואים אופנועים בעבירה הזאת.

איתן כבל: בבקשה.

איתן כבל: הערות?

<חוה ראובני: "ג.

<חוה ראובני: אחרי מס"ד 10 יבוא: "10א, 83ב(א), נוסע שאינו חגור בחגורת בטיחות".

<חוה ראובני: " כאן מדובר על מה שהסברנו קודם.

<חוה ראובני: זה הנקודות לנוסע עצמו שהוא לא חגור.

<לאה ורון: מה האפקטיביות לנוסע שאין לו רישיון נהיגה?

<חוה ראובני: אין.

<חוה ראובני: אין ניקוד למי שאין לו רישיון נהיגה.

<חוה ראובני: זה נכון.

איתן כבל: יש לו גם קנס.

<חוה ראובני: קנס בכל מקרה.

<מרב תורג'מן: הקנס הוא על הנוסע?

איתן כבל: גם על הנוסע יש קנס.

<מרב תורג'מן: לדעתי הוא רק על הנהג.

איתן כבל: שכר עבירה – עבירה.

איתן כבל: אני כמעט בטוח בזה שיש קנס על הנהג, כאחראי על המרחב בתוך הרכב שלו, ויש גם עונש לזה שהיה אמור לחגור, כי הרבה פעמים אנחנו מוצאים את עצמנו שהוא מתחיל להתווכח ולא רוצה לרדת או דברים מן הסוג הזה.

<חוה ראובני: העבירה היא שלא ינהג אדם ולא ייסע ברכב מן הסוגים האמורים וכו', אלא אם כן הנהג והנוסעים בו חגורים.

<חוה ראובני: יש איסור גם על הנוסע לא לנסוע, לא רק לא לנהוג.

איתן כבל: בבקשה, יהודה.

<יהודה בר אור: אני מקווה שאנחנו מוחרגים על-פי החוק הקיים מהעניין הזה על-ידי מדבקה, כפי שסוכם.

<חוה ראובני: אנחנו לא קובעים פה את החובה על חגורת בטיחות.

<חוה ראובני: אנחנו קובעים כאן שאם בוצעה עבירה, יש נקודות.

<חוה ראובני: אם לא בוצעה עבירה, אם הנהג הלוא חגור עומד בתנאי הפטור והנוסע הלוא חגור עומד בתנאי הפטור, אין עבירה.

איתן כבל: יהודה, אנחנו לא משנים את החוק.

<יהודה בר אור: לגבי העניין של הפרייבט, אני בעד זה, ואני חושב שאם האישה נוסעת עם הילדים שלי, חובה עליה לבדוק שהם יהיו חגורים, אני חד-משמעית בעד זה.

<יהודה בר אור: לגבי הנוסעים, אתה לא יכול, כי הוא אומר לך: אני לא נוסע אתך, ובסוף אתה מוריד אותו באמצע הדרך.

<יהודה בר אור: תוריד אותו באמצע הדרך, הוא ילך אתך מכות.

<יהודה בר אור: לכן קיבלו שכל, אמרו: תשימו מדבקה, ושמנו.

<יהודה בר אור: השאלה אם לא ימצאו לי פתאום עכשיו - - -

<חוה ראובני: אין עבירה.

<חוה ראובני: אם אין עבירה, אין נקודות.

איתן כבל: חוה, למה את תמיד עולה מאפס ל-100 בשנייה?

איתן כבל: העניין הוא פשוט מאוד, אנחנו לא משנים פה שום סעיף בחוקי התנועה.

איתן כבל: אתה מבקש ממנו לפתוח - - -

<יהודה בר אור: לא, בסדר.

איתן כבל: אני לא שם.

איתן כבל: הלאה.

איתן כבל: חוה, תמשיכי.

<חוה ראובני: "(ד).

<חוה ראובני: אחרי מס"ד 12 יבוא: "12א, 90(ו), גרירת רכב שלא בבטיחות, 12ב, 91(א) עד (ג), (ו) ו-(ז), אי קיום סייגים בגרירה".

<חוה ראובני: " העלינו פה משתי נקודות את כללי הבטיחות בגרירה על-ידי רכב, גרירת רכב על-ידי רכב אחר.

איתן כבל: הערות?

<הראלה עזריה: יש לי שתי הערות טכניות.

<הראלה עזריה: אנחנו מורידים את סעיף 4 ו-10 ומוסיפים את 4א ו-10א.

<הראלה עזריה: אפשר לרשום "4 ו-10".

<חוה ראובני: לא מחליפים סעיף קיים בסעיף אחר.

<חוה ראובני: מוחקים סעיף, אז המספר נשאר תפוס לנצח.

איתן כבל: הערות?

איתן כבל: בעד – פה אחד

איתן כבל: אני מאשר.

<מרב תורג'מן: האם אתה רוצה אולי לקבל הסבר מדוע הם החליטו לא לבטל את הניקוד לגבי נהיגה ברכב או העמדה בדרך של רכב המפריש חומרים במידה העשויה לגרום הטרדה או לפגוע בבטיחות?

<חוה ראובני: את זה מחקנו.

<מרב תורג'מן: החלטתם לא להפחית את הניקוד.

<חוה ראובני: לא לבטל את הניקוד של זה.

<מרב תורג'מן: גם את מס"ד 17.

איתן כבל: אישרתי את זה.

איתן כבל: 3.

<חוה ראובני: "(3) בחלק שכותרתו "6 נקודות" – (א) מס"ד 2 – יימחק.

<חוה ראובני: " זו עבירה של נהיגה בקלות ראש.

<חוה ראובני: אנחנו מבקשים להעביר את זה ל-8 נקודות.

<לאה ורון: האם יש פרמטרים?

<לאה ורון: כשנגיע ל-8 תפרטו ודאי לוועדה מה זה נקרא "נהיגה בקלות ראש".

איתן כבל: כבר ניהלנו את השיח על העניין הזה.

<חוה ראובני: "אחרי מס"ד 5 יבוא: "5א, תקנה 22(א), פניות אסורות לפי תמרורים 428 עד 431";".

<חוה ראובני: בצמתים ובנתיבים יש סימונים לאיזה כיוון מותר לפנות בצומת.

<חוה ראובני: אנחנו מציעים לקבוע נקודות להפרות של ההוראות האלה – מי שנוסע ישר איפה שמותר לפנות רק ימינה, מי שפונה שמאלה איפה שמותר לנסוע רק ישר וכיוצא בזה.

<חוה ראובני: מבקש כאן מר בר אור להוסיף "כיוון הנסיעה במעגל התנועה", אבל זה עדיין כיווני הנסיעה בנתיבים ובצמתים.

<לאה ורון: האם יש סנקציות נוספות על הניקוד?

<חוה ראובני: כן, תקנה 22(א).

<חוה ראובני: לתמרורים שונים יש קנסות שונים.

<דן לינק: 500 שקל.

<חוה ראובני: זה עבירות קנס.

<חוה ראובני: רוב התמרורים זה 250 שקל.

<דן לינק: אי ציות בחיצי נתיבים שמסומנים על הכביש – 500 שקל נכון להיום, כולל מע"מ.

<רוני אהרנוביץ: האם לא יותר הגיוני שכל מה שזה ברירת קנס לא יהיה עליו נקודות?

איתן כבל: כבר העלית את זה.

איתן כבל: נזכרת בזה שוב?

<רוני אהרנוביץ: כבוד היושב-ראש או יעלה את זה לדיון או שיחליט שכל עבירות הטרטור הטכניות, לא צריכות לחייב בנקודות, ואז נהג גם לא יחשוב שעל כל דבר יש נקודות.

<רוני אהרנוביץ: הוא יבין שרק על העבירות החמורות באמת, אלה שאני לא יוצא עם קנס אלא חייב ללכת לבית משפט, יהיו נקודות, אחרת אנחנו משחקים בנדמה לי, זה לא רציני.

איתן כבל: רוני, אני לא מקבל את זה, אני חלוק עליך לגמרי.

איתן כבל: אני מכיר את הוויכוח שמתקיים פה.

איתן כבל: אתה יחד אתי פה בפעם הראשונה, לפחות שאני זוכר, אבל הדיון הזה של החמרת ענישה ולמה נדרשת החמרת ענישה, כי רובנו לא מתכוונים לבצע את העבירות - - -

<רוני אהרנוביץ: זה לא מה שביקשתי.

איתן כבל: יש כאן ויכוח האם החמרת ענישה מסייעת או אפקטיבית.

איתן כבל: לא בהכרח זה תמיד קשר חד-חד ערכי, אבל אם עשית עבירה, אתה צריך לשלם עליה.

איתן כבל: אני מתייחס לזה בשתי רמות, יש הרמה של האפקטיביות, שנכון, אפשר להתווכח האם יש יחס ישיר, אם אתה מבצע עבירה מסוימת והעונש עבורה בדיוק נותן את התוצאה המקווה כדי שזה לא יחזור על עצמו.

איתן כבל: ומצד שני, אני מאלה שאומרים: עשית את הטעות שלך, אתה צריך לשלם עבור העניין הזה, אם בנקודות, אם בקנס, או גם וגם.

איתן כבל: אחת הנקודות שעולות בציבוריות הישראלית היא על חוסר אכיפה, על חוסר טיפול וחוסר ענישה.

איתן כבל: הקירות פה כבר יכולים לזמר לבד את הכעסים שיוצאים מהלב של האנשים שיקיריהם - - -

<רוני אהרנוביץ: המיתוסים חוגגים.

איתן כבל: יכול להיות.

<רוני אהרנוביץ: צריך לנפץ אותם אחת ולתמיד.

איתן כבל: יכול להיות, אבל הפרות הקדושות יישחטו לא בתקופתי.

איתן כבל: יגיעו השוחטים ונראה לאן הם יגיעו.

איתן כבל: תדע לך שאין פה חוק שנכנס ויוצא אותו דבר, כל החוקים, אבל דברים נראים בגבול הסביר.

איתן כבל: כשאתה מדבר אתי פה אפשר לחשוב שיש פה איזה מהפכה תודעתית.

איתן כבל: בסך-הכול שיפורים קלילים מאוד בתהליך.

איתן כבל: אם מישהו רוצה לבוא ולהעלות את השאלה הגדולה, יכול להיות שיבוא איזה חבר כנסת יום אחד, או יעשה מחקר לא ממומן על-ידי משרד התחבורה לטכניון – יבוא גורם ויגיד: בעולם נעשו מחקרים, זה בזבוז זמן, חבל על הכסף, אין בזה שום אפקטיביות, יכול להיות שנדון בזה.

<רוני אהרנוביץ: האם זה לא התפקיד של ועדת הכלכלה?

איתן כבל: תסלח לי, אני לא גורם מבצע.

<רוני אהרנוביץ: במקום במהות תדון בטפל, אין בעיה.

איתן כבל: תודה על המחמאה.

איתן כבל: אני מודה לאדוני.

איתן כבל: אני יכול להגיד בדיוק אותו דבר, שחלק מהטפל זה שאני מקשיב לך.

איתן כבל: זה לא לעניין.

<יהודה בר אור: הוא עושה פה הרבה עבודה, מעל ומעבר.

<רוני אהרנוביץ: - - -

איתן כבל: עזוב, רוני.

איתן כבל: את שלך אמרת.

איתן כבל: תודה.

איתן כבל: הבנתי.

איתן כבל: גם הבנתי שמי שלא מקבל את דעתך הוא הטפל.

<רוני אהרנוביץ: לא - - -

איתן כבל: אדוני, עכשיו אני קובע את השיח פה.

איתן כבל: אוקיי?

איתן כבל: תודה.

איתן כבל: כן, אדוני.

<שי סופר: חשוב לי לציין שמדיניות המשרד שלנו מבוססת על מידע ומחקר.

<שי סופר: החלק הראשון של הדוח שלנו, יש בו השוואה בינלאומית, זאת אומרת, סקירה בינלאומית גדולה מאוד של שיטות ניקוד בעולם.

<שי סופר: אנחנו ניקח על עצמנו לפרסם גם את החלק הזה, על מנת שגם המבקרים יוכלו לבוא ולראות מה נעשה בעולם בתחום הזה.

איתן כבל: לא תמיד זה משכנע כשיש לך עמדה חלוטה.

<שי סופר: בסדר.

<שי סופר: אנחנו לפחות מבוססים על מידע ומחקר.

איתן כבל: זה כל מה שרציתי בפעם הקודמת.

<לאה ורון: הוועדה ביקשה את הנתונים וקיבלה אותם.

איתן כבל: קיבלה את הנתונים.

איתן כבל: אני רוצה רק שתדע, רוני, היתרון הגדול בוועדה שכולם אומרים את הדעות שלהם.

איתן כבל: לי אין עמדה מהבית, זה ההבדל.

איתן כבל: לא רבנו אני ורעייתי כמה ניקוד אנחנו צריכים לאשר הבוקר או שכתבתי על זה מאמרים.

איתן כבל: משה רבנו ירד מהר סיני וחלקו עליו, בסדר.

איתן כבל: יש גדולים ממשה.

איתן כבל: הלאה.

איתן כבל: בואו נמשיך.

<לאה ורון: (ד), עו"ד ראובני.

<חוה ראובני: "(ד) במס"ד 13 במקום האמור בטור תקנה יבוא: 39א(א), (ג) ו-(ז), 39ג(א), (ג) ו-(ד), 39ד(א) ו-39ה (א) ו-(ג) ובטור "תיאור מקוצר של העבירה" במקום "או טרקטורון" יבוא "טרקטורון, טרקטור משא או רכב שטח".

<חוה ראובני: "

איתן כבל: מה זה אומר?

<חוה ראובני: יש לנו תקנות שמסדירות את אופן הנהיגה וכללי ההתנהגות של סדרה של כלים קטנים, שהם מכונה ניידת, טרקטורונים, רכבי שטח, טרקטור משא.

<חוה ראובני: בעת שנקבעה שיטת הניקוד היה רק טרקטורון.

<חוה ראובני: אנחנו כאן מנסים להתאים את ההוראות המקבילות, כפי שהיה בתקנות של הטרקטורון ושל מכונה ניידת, גם לגבי רכב משא ורכב שטח.

<חוה ראובני: עבירות של מכונה ניידת נוהגת בכביש, מכונה ניידת במידות חריגות, מהירות מופרזת של מכונה ניידת מעבר למותר, נסיעת טרקטור בכביש, הרכבה אסורה על טרקטורון, חבישת קסדה בטרקטורון, הרכבה אסורה בטרקטור משא, מה שמכונה "מיול", נהיגת רכב שטח שלא בכביש, הרכבה אסורה ברכב שטח.

<חוה ראובני: 4 נקודות לגבי מכונה ניידת וטרקטורון ומוסיפים את רכב השטח וטרקטור משא.

<לאה ורון: עכשיו זה יהיה 6 נקודות.

<חוה ראובני: סליחה, אנחנו ב-6.

איתן כבל: הערות?

איתן כבל: בעד – פה אחד

איתן כבל: אושר.

איתן כבל: הלאה.

<חוה ראובני: "אחרי מס"ד 14 יבוא: "14א, 56(ב)(2), אי פתיחה של חלון רכב או דלת אוטובוס, לפי העניין, בעצירה לפני מפגש מסילת ברזל" – זה חדש, לא היה לזה ניקוד בעבר – "14ב, תקנה 57, חציית אוטובוס במפגש מסילת ברזל שלא סלולה אספלט או בטון".

<חוה ראובני: " את זה אנחנו מעבירים מ-4 נקודות.

<לאה ורון: מה הכוונה של "פתיחה של חלון רכב או דלת אוטובוס"?

<חוה ראובני: זו סכנה שנקבעה בעקבות תאונת הרכבת של הבונים, שאוטובוס של תלמידים עלה על מסילה - - -

<לאה ורון: את התאונה הקשה אני זוכרת לדאבוני, אבל למה הכוונה?

<חוה ראובני: בגלל שבאוטובוס יש הרבה נוסעים ויש רעש, יש חובה אקטיבית לפתוח את הדלת ואת החלון כדי לנסות לשמוע יותר טוב מה קורה בחוץ.

איתן כבל: בנקודות מסוימות.

<חוה ראובני: בעצירה של מפגש.

<לאה ורון: הכוונה החלון שליד הנהג.

<חוה ראובני: אנחנו לא מגדירים פה את העבירה.

<לאה ורון: אני מנסה להבין.

איתן כבל: נהגים עושים את זה?

<חוה ראובני: כתוב "החלון הקרוב אליו".

<אבנר פלור: היום יש פחות מפגש של מסילה - - -

איתן כבל: כמעט ואין.

<קרן טרנר: יש עדיין.

איתן כבל: מעט מאוד.

<קרן טרנר: עדיין יש מפגשים שאוטובוס ילדים נוסע בהם.

איתן כבל: הלאה.

<חוה ראובני: "(ו) במס"ד 16 תימחק השורה: "83א, ילד לא רתום בהתקן ריסון".

<חוה ראובני: " זה ניסוח מחודש של ההתאמה של נוסח התוספת השישית לנוסח חובת מושבי בטיחות של ילדים.

<חוה ראובני: התקנות מדברות על מושב מגביה ומושב בטיחות, לפי העניין, מה שמכונה "בוסטר", שזה מושב בטיחות.

<חוה ראובני: התוספת השישית עדיין מדברת בלשון של התקן ריסון שעבר מן העולם לפני עשור לפחות.

<מרב תורג'מן: אני עכשיו מסתכלת על התקנות.

<מרב תורג'מן: זה לא אמור להיות מס"ד 17?

<חוה ראובני: כאן אנחנו מוחקים את השורה, וב-17 אנחנו כותבים את זה מחדש.

<מרב תורג'מן: צריך לומר את זה.

<רוני אהרנוביץ: מה ההצעה בקשר לנקודות?

<חוה ראובני: כפי שהסברתי, אנחנו לא משנים את הנקודות, אנחנו רק מנסחים מחדש את התיאור המקוצר של העבירה.

<רוני אהרנוביץ: למה אתם לא מטילים את מרב הנקודות על העבירה החמורה הזאת שמצפצפת על חייהם של ילדים?

<רוני אהרנוביץ: למה לא את מקסימום הנקודות אם יש עבירה שאפשר לראות בעיניים יומיום, שהיא מסוכנת, שהיא גורמת למוות של ילדים?

<רוני אהרנוביץ: למה פה אתם לא שמים את מקסימום הנקודות?

<רוני אהרנוביץ: רק על מהירות מקסימום נקודות?

איתן כבל: רוני.

איתן כבל: רוני.

<רוני אהרנוביץ: אני שואל.

איתן כבל: אתה לא שואל, אתה כועס.

<רוני אהרנוביץ: אני שואל.

איתן כבל: לא, אתה כועס.

איתן כבל: זו שאלה לגיטימית, אבל אתה לא צריך לשאול אותה בכעס.

<רוני אהרנוביץ: זה מנהמת לבי, זה לא מכעס.

איתן כבל: עזוב.

<חוה ראובני: אולי נקרא יחד עם זה את מספר סידורי 17.

איתן כבל: בבקשה.

<חוה ראובני: "(ז) במקום מס' סידורי 17 יבוא: 17 - - -" יש סלט.

<חוה ראובני: יש טעויות סופר גם בנוסח שהתפרסם ברשומות.

<חוה ראובני: המחיקה שם זה תיקון טעות סופר ופה זה הניסוח המחודש.

<חוה ראובני: תקנה "83א הסעת ילד שאינו רתום במושב בטיחות או במושב מגביה, לפי העניין.

<חוה ראובני: 83ב(א), נהג שאינו חגור בחגורת בטיחות.

<חוה ראובני: " לגביו זה העלאה מ-4 נקודות – חובת החגירה.

איתן כבל: חוה, פה אני מתחבר לדברים של רוני.

איתן כבל: אני לא רוצה עכשיו לתת סימנים בקבוצות באוכלוסייה, העניין הזה אני רואה כמעט מדי יום - - -

<קרן טרנר: אני רואה את זה בהוד השרון, בשבת ראיתי את זה - - -

איתן כבל: כל יום אני רואה את זה.

איתן כבל: זאת אחת העבירות הנפוצות.

איתן כבל: אפרופו חינוך, מזה זה מתחיל.

איתן כבל: יהודה, לא צריך מכיתה ו'.

איתן כבל: יחסית חובת חגירה תפס מאוד-מאוד ביחס לעניינים אחרים.

איתן כבל: אני אגיד לכם מה ההבדל.

איתן כבל: אני תמיד אומר שצריך להחמיר.

איתן כבל: כשהורה מאפשר לילד, למשל בגיל 14, כשהוא יודע שזה אסור, לרכב על אופניים חשמליים, וחס וחלילה היה אירוע, אתה אומר שהאדם ידע מראש.

איתן כבל: עם כל הקושי לפעמים שאתה גונב רמזור או משהו, כמה שהוא קשה, בסוף-בסוף זה סוג של היסח דעת, זה לא כמו שאתה מראש נכנס לאוטו ומבצע פעולה אסורה על-פי כל דין והתוצאות שלה עלולות להיות הרות אסון, שלא נדבר על האפקט החינוכי לילדים ולמשפחה.

איתן כבל: לכן פה אני מתחבר למה שרוני אמר בעניין הזה, כאן הנקודות צריכות להיות מוחמרות.

איתן כבל: יש שאלה לא פחות חשובה, מתי הפעם האחרונה שהמשטרה עצרה נהג - - -

<בועז גולדברג: כל הזמן.

איתן כבל: רק לידע אישי, כמו שפעם היה במחפשים את המטמון, אני ארצה לדעת את הנתונים, כמה דוחות נרשמו בעניין הזה ב-2016.

איתן כבל: ד"ר לינק.

<דן לינק: אם אנחנו מסכימים שמדובר בעבירה מסוכנת, לדעתי לא משנה בכלל כמה דוחות המשטרה כתבה וכו'.

<דן לינק: אם אנחנו יודעים שזו עבירה בכוונה או ביודעין, בגלל שההורים לא רוצים להתכסח עם הילדים שלהם ועוד כל מיני דברים, אין שום סיבה שהניקוד כאן לא יהיה 10.

<דן לינק: לדעתי זו סמכותה של הוועדה הנכבדה להחליט שזה יהיה 10.

<אפי רוזן: אדוני, אנחנו מבינים את זה, מקבלים את זה.

<אפי רוזן: עם זאת, אנחנו מציעים להעלות ל-8 נקודות ולא ל-10.

איתן כבל: אפי, זה יעלה ל-8.

איתן כבל: זה אפרופו השיח בינינו, שאני לא רוצה לקחת משהו באקסטרים.

<חוה ראובני: מושבי בטיחות של ילדים?

<אפי רוזן: חגירה זה יהיה 6 וילדים – 8, זה גם מאבחן את זה.

<רוני אהרנוביץ: יש עבירות פחות מסוכנות שמקבלות 10.

איתן כבל: יקירי, עזוב.

איתן כבל: הכול נקודת מוצא.

איתן כבל: עובדה, כשאתה משכנע, גם מקבלים.

<רוני אהרנוביץ: אפילו הסכמתי עם ד"ר לינק.

איתן כבל: רוני, אתה יוצא מנקודת הנחה שכל מה שאתה אומר הופך לזהב, עדיין לא.

איתן כבל: בבקשה.

<חוה ראובני: (ח) - - -

<מרב תורג'מן: ברשותך, כדי להבין מה אחרי זה לכתוב.

<מרב תורג'מן: תקנה 83א, הסעת ילד שאינו רתום במושב בטיחות או במושב מגביה, לפי העניין, תעבור ל-8 נקודות?

<חוה ראובני: כן.

<מרב תורג'מן: לפי 83א, הטעות שדיברנו על פסקה (ו), ילד לא רתום בהתקן ריסון - - -

<חוה ראובני: זה יימחק בכל מקרה.

<מרב תורג'מן: זה צריך להימחק.

<חוה ראובני: אין התקן ריסון בתקנות, זה צריך לעבור מן העולם בכל מקרה.

<חוה ראובני: "(ח) אחרי מס"ד 17 יבוא: "17א, 85(א)(5) הובלת מטען ברכב עד 15% מעל המשקל הכולל המותר".

<חוה ראובני: "

<קרן טרנר: חוה, רצית לתקן את ה-15%.

<חוה ראובני: עד 15%.

<חוה ראובני: כאן זה 6 נקודות.

<חוה ראובני: לגבי עומס יתר אנחנו מבקשים ליצור מדרג.

<חוה ראובני: היום יש 10 נקודות מעל 25% מעל המותר ומתחת לזה אין ניקוד בכלל.

<חוה ראובני: אנחנו רוצים ליצור מדרג שיכלול קודם כול את כל עומס היתר.

<חוה ראובני: עד 15% – 6 נקודות, בין 15% ל-25% – 8 נקודות, שזה נראה בהמשך, ו-10 נקודות מעל 25% להשאיר.

<מרב תורג'מן: זה עד 15%?

<חוה ראובני: עד 15%.

<חוה ראובני: זו הדרגה הנמוכה.

<חוה ראובני: ביקשנו לשנות ל-15%, כדי להתאים לתיקון שנעשה לאחרונה לצו התעבורה (עבירות קנס).

<יהודה בר אור: צריך עוד מעט לייבא נהגים מסין.

איתן כבל: אני לא מבין למה אתה בלחץ מהעניין הזה?

איתן כבל: אני חוזר ואומר לך, לא שאני חושב שגם אחרי הכול לא יקרו דברים.

איתן כבל: לא נדבר על נהגי האוטובוסים שהם הכי מעצבנים, כשהם יוצאים מתוך התחנה שלהם, כאילו הכול פנוי ורק חיכה לרגע שהם ייצאו.

איתן כבל: אין אחד מאתנו שלא חווה את החוויה הזאת, שהיא לפעמים חוויה קשה, וגם נהגי מוניות.

איתן כבל: כמובן, אני לא מחפש עכשיו את נהג המונית בנקודת הקיצון – אתמול, לא עניין אותו, עצר.

איתן כבל: אפרופו מה שרוני אמר קודם, שזה מלחיץ את האנשים בסביבה, פתאום נוצר מצב מכלום, כמעט מצב, ואם אתה לא שם לב לזה, יכולה להיות תאונה מלחץ ועצבים.

<יהודה בר אור: אני אתן לך דוגמה נהדרת.

<יהודה בר אור: שלשום אני עוצר ברמזור, רואה שופט שלום ששופט אנשים על עבירות תנועה, מסתכל על חדשות באוטו שלו, בחדשות הוא מסתכל.

איתן כבל: כמה נקודות נתת לו?

<יהודה בר אור: 20 נקודות הייתי נותן לו.

<יהודה בר אור: עזוב, תמיד יש יוצא מן הכלל.

<יהודה בר אור: שופט.

איתן כבל: שופט שלום יש אחד, כמה נהגי מוניות שעושים - - -

<יהודה בר אור: לא יודע.

<יהודה בר אור: אתה יודע כמה?

<יהודה בר אור: אתה ראית אחד.

<יהודה בר אור: כמה?

<יהודה בר אור: אתה יודע?

איתן כבל: לא.

<יהודה בר אור: אני יכול להגיד לך כמה, 10% עושים את זה.

<יהודה בר אור: אותו דבר גם אנשי משרד הרישוי נוהגים לא טוב ושוטרים שנוסעים לא נכון.

איתן כבל: יהודה, ראית שאמרתי עכשיו להחמיר יותר ממה שצריך?

<יהודה בר אור: היא התחילה עם נהגי מוניות, אתה המשכת.

איתן כבל: כתוב "אם בארזים נפלה שלהבת, מה יאמרו אזובי הקיר".

<אבנר פלור: מדברים פה על משאיות, לא על נהגי מוניות.

איתן כבל: נהג מונית זה מקצוע.

איתן כבל: אתה מצפה מאיש שזה מקצועו ליותר.

איתן כבל: זה כל העניין.

<יהודה בר אור: איך אתה מצפה ש-14 שעות יהיה בן-אדם על ההגה ולא יעשה עבירה?

<קרן טרנר: עם כל הכבוד, אנחנו מצפים מכל נהג מקצועי ומכל נהג פרטי שלא יעשה עבירה, הילדים שלנו, היקרים שלנו ואנחנו בכביש.

<קרן טרנר: איזו שאלה.

איתן כבל: משרד התחבורה, קרן, הרבה זמן לא ראיתי שעושים לנהגים המקצועיים איזה קמפיין.

<אבנר פלור: יש עכשיו.

איתן כבל: הוא סודי לדעתי.

איתן כבל: הוא עובר רק ברשתות הקשר.

<קרן טרנר: קמפיין באיזה נושא?

<אבנר פלור: בדיקת תקינה, בדיקת עומס יתר.

<אבנר פלור: דווקא עשינו.

איתן כבל: אמרתי למוניות.

<יהודה בר אור: אני מסכים לקחת את זה על עצמי, שייתנו תקציב לזה.

<לאה ורון: - - -

איתן כבל: היא מדברת על האיתות, שזה דרך אגב אחד הדברים הכי מעצבנים.

<לאה ורון: תתחילו עם הדגל של האיתות, שנהגי המוניות יהיו אלה שיובילו במדינה את האיתות.

איתן כבל: הם כל-כך מקצועיים שעבור חלק לא קטן מהם זו המלצה.

איתן כבל: ..

<הראלה עזריה: יש למשטרה נתון מאיר עיניים בנושא המשאיות.

<הראלה עזריה: למרות שהם מהווים רק 3% מכלי הרכב בכביש, הם מעורבים ב-19% מהתאונות הקטלניות.

<דן לינק: הם גם נוסעים פי שישה מרכב רגיל.

<קרן טרנר: הציפייה מנהג מקצועי ובמיוחד נהג עם כלי רכב כבד שהוא מסוכן יותר היא לנהוג בזהירות יתרה.

<רוני אהרנוביץ: לפני שבוע היה תיקון בחוק שהעביר עבירות מהירות, עוד 10 קמ"ש, לברירת משפט, לא לחובת משפט.

<רוני אהרנוביץ: אני לא רואה שיש לזה שיקוף בניקוד.

<רוני אהרנוביץ: מאחר שזה עבר מחובת משפט לברירת משפט, צריך באותן עבירות גם להוריד את הניקוד בהתאמה מ-10 נקודות לניקוד יותר נמוך.

איתן כבל: נגיע לזה.

איתן כבל: הלאה.

<רוני אהרנוביץ: זה לא מופיע בהצעה שלהם.

<חוה ראובני: תמיד יש עוד דברים לתקן ואנחנו צריכים לתקן באופן שוטף.

<חוה ראובני: אנחנו תמיד רודפים.

<חוה ראובני: ההצעה הזאת כבר מונחת הרבה זמן, לפני אותו תיקון.

איתן כבל: בסוף אני אשם.

איתן כבל: הלאה.

<חוה ראובני: חס וחלילה, אנחנו צריכים להגיש שוב.

<לאה ורון: הם יודעים שהם לא העבירו את המסמכים והמחקרים.

<לאה ורון: הם יודעים, חבר הכנסת כבל.

<חוה ראובני: חלילה לי להאשים את הוועדה, אבל זה הרבה מאוד זמן.

איתן כבל: חוה, כל עוד זה בא ממך, אני מקבל כל דבר, גם את הנזיפה העקיפה.

<חוה ראובני: חלילה, לא התכוונתי לנזוף, התכוונתי להסביר שדברים עובדים בטור.

<קרן טרנר: אצלנו זה חיכה הרבה זמן.

<חוה ראובני: "(ט) מס"ד 18א, תקנה 95ד, נהיגת רכב תפעולי שלא באזור שנקבע או שלא בהתאם להוראות המפורטות בתקנה.

<חוה ראובני: 18ב, 119(ג), נהיגה או רכיבה על אופנוע בלי לחבוש קסדת מגן.

<חוה ראובני: "

איתן כבל: ועוד לא סיימתם את הקסדת חצי.

<חוה ראובני: רכב תפעולי הוא רכב ייחודי שמיועד לפעילות באזורים סגורים ומוגדרים.

איתן כבל: קיימנו דיון מהיר על זה לפני כמה ימים.

<חוה ראובני: אז לא צריך להסביר, הוועדה כבר יודעת במה מדובר.

<חוה ראובני: כפי שהסבירה המנכ"לית במצגת שלנו – אנחנו רואים תופעה שאנשים משתמשים ברכב תפעולי כרכב - - -

איתן כבל: דיברנו על זה.

איתן כבל: היה דיון שלם על זה של שעתיים.

<חוה ראובני: אנחנו מבקשים להעלות את זה.

איתן כבל: גם קרן נתנה את התמונה של התאונה שהיתה לא מזמן.

איתן כבל: זה נושא שעסקנו בו, אנחנו עוסקים בו, הוא תופעה שהולכת ותופסת לצערי תאוצה, השימוש ברכבים תפעוליים כרכבים בכבישים מהירים.

<קרן טרנר: בכבישים מהירים, בלי רישיון נהיגה.

<משה בר: למה לא עוצרים את היבואנים?

<משה בר: היבואנים מביאים את זה, מפרסמים את זה חופשי - - -

<קרן טרנר: הרכב הזה כן יכול להיות באזור תפעולי.

<משה בר: הוא אומר לך שתבוא ותקנה.

איתן כבל: הוא לא אומר שתבוא ותקנה.

איתן כבל: עזוב, היה על זה דיון.

איתן כבל: רוב העיסוק בזה הוא ביד שנייה בכלל.

איתן כבל: עזוב, אני לא רוצה להיכנס לזה.

<משה בר: מבתי חולים מוכרים.

<לאה ורון: הוועדה הניחה מסקנות על שולחן הכנסת בנושא, מר בר.

איתן כבל: קיימנו דיון רחב בעניין הזה, זה לא שנזכרת באיזה אירוע.

איתן כבל: קיימנו דיון, הגשנו מסקנות.

איתן כבל: בדיוק לפני שיצאנו לפגרה, לפני שבועיים או משהו כזה.

<משה בר: כנראה שפספסתי את הדיון.

<בועז גולדברג: לשאלתו של אדוני על דוחות לילד לא רתום.

<בועז גולדברג: בשנה שעברה רשמנו עד גיל שנה 135 דוחות, משנה עד שלוש – 3,870, משלוש עד שמונה – 7,878, משמונה עד 14 – 2,801, ומעל גיל 14 – 12,989.

<בועז גולדברג: בסך-הכול 27,673 דוחות.

איתן כבל: קודם כול יפה שקיבלת את הנתון מהר.

<מרב תורג'מן: אתה מעלה להצבעה את כל פסקה (3)?

<חוה ראובני: תיקון טכני קל, כשאמרנו 15% על עומס היתר זה 14.99%, שזה יהיה בהתאמה לצו עבירות קנס.

איתן כבל: בסדר.

איתן כבל: שוב, קסדת חצי – עוד לא סיימתם את הפרשה הזאת.

<קרן טרנר: נכון, אני אכנס לזה.

איתן כבל: קסדת חצי – זה כבר יהיה לאספנים עד שזה יסתיים.

<קרן טרנר: תן צ'אנס.

איתן כבל: החקיקה שלי היתה עוד בתקופה של אבי כהן, זכרונו לברכה, שנהרג.

איתן כבל: כמה סיפורים רשמתי למשרד התחבורה על העניין הזה.

איתן כבל: לא חשוב.

<אבנר פלור: רק משפט אחד בנושא של קסדת חצי.

איתן כבל: עזוב עכשיו המור"קים בעניין קסדת החצי, מה שנקרא "מורשת הקרב".

איתן כבל: לא נפתח את זה עכשיו.

איתן כבל: זה צריך דיון נפרד.

<מרב תורג'מן: אני מאשרת פסקה (3)?

איתן כבל: כן, פסקה (3).

איתן כבל: בעד – פה אחד

איתן כבל: הלאה.

איתן כבל: (4).

<לאה ורון: עם התיקון של הסעת ילד שאינו רתום שתעבור ל-8 נקודות.

איתן כבל: וה-14.99%.

<חוה ראובני: "(4) בחלק שכותרתו "8 נקודות" – (א) אחרי מס"ד 1 יבוא: "1א, סעיף 12א1(ב) לפקודה, נהיגת נהג חדש צעיר ללא מלווה.

<חוה ראובני: 1ב, סעיף 12א2, נהיגת נהג חדש צעיר עם מספר נוסעים העולה על המותר ללא מלווה.

<חוה ראובני: 1ג, סעיף 16(ב) הוראת נהיגה תוך שימוש בטלפון ללא דיבורית.

<חוה ראובני: " שתי העבירות הראשונות זה עניין של חובת הליווי, חובה שנוצרה אחרי שהותקנה התוספת השישית הקיימת.

<חוה ראובני: אנחנו רואים נהג חדש צעיר, כמי שהוא לא 100% נהג, ולכן מוטלת עליו חובת ליווי בנסיבות ובמצבים המפורטים בתקנה, ולכן אנחנו קצת משווים אותו לנהיגה בלי רישיון לעניין הנקודות כאשר הוא בלי מלווה.

<חוה ראובני: אנחנו לא רואים אותו ככשיר לנהוג לבד במצבים שהחוק מטיל ליווי.

<חוה ראובני: "הוראת נהיגה תוך שימוש בטלפון ללא דיבורית" זה מתייחס למורה לנהיגה.

<חוה ראובני: אנחנו רוצים להשוות אותו לכל נהג שנוסע בטלפון בלי דיבורית.

<חוה ראובני: אנחנו נראה בהמשך, זה מה שדיברנו עליו כבר קודם, על 8 נקודות לנהג שמשתמש בטלפון ללא דיבורית.

<חוה ראובני: בהוראת נהיגה מי שהנהג והאחראי לבטיחות ברכב זה המורה לנהיגה, לא התלמיד חסר הרישיון שנוהג בפועל.

איתן כבל: חוץ מנקודות איזה עוד עונשים מושתים על מורי הנהיגה?

<חוה ראובני: עבירות הזמנה לדין.

<אפי רוזן: אם אתה שואל על סנקציות, אז לא.

<אפי רוזן: אם התכוונת לזה.

<אפי רוזן: אם אתה שואל על סנקציות בתחום היותו מורה לנהיגה, מעבר להעמדה לדין הרגילה, לא מתקיימת סנקציה.

איתן כבל: בכל מקרה יש לו העמדה לדין.

<אפי רוזן: נכון, כאזרח רגיל.

<לאה ורון: ביחס לנהג חדש צעיר ללא מלווה, איפה הסנקציות?

<לאה ורון: זה לא מוזכר ברשימה שהעברתם?

<חוה ראובני: זה נמצא בשורה הראשונה של עבירות מנוקדות לראשונה.

<חוה ראובני: הענישה היא הזמנה לדין, יש פסילת מינימום של שלושה חודשים, יש סמכות לפסילה מינהלית של 30 יום ועל-ידי קצין משטרה וסמכות להשבתת רכב.

איתן כבל: דרך אגב, אפי, בעניין של מורי נהיגה שזו סמכות שלדעתי צריך גם לשקול.

איתן כבל: מורה נהיגה הוא המחנך, הוא מלמד נהיגה.

איתן כבל: הוא לא רק מלמד, הוא גם מחנך אותך כנהג.

איתן כבל: אני חושב שראוי להחמיר – פה זה כבד בצורה משמעותית, אני לא מזלזל בזה – בצדדים שלו כמורה לנהיגה.

איתן כבל: תחשבו על זה.

איתן כבל: אני לא רוצה לפתוח כאן את הדיון.

<רוני אהרנוביץ: לימוד הנהיגה לא צריך להיות כמו שהוא היום במסגרת פרטית, הוא צריך להיות במסגרת בית הספר התיכון, בבחינת כישורי חיים, ואז לא יהיה הבדל.

<רוני אהרנוביץ: כשהורים חוסכים בכסף לקבל עוד שיעורים - - -

איתן כבל: אני לא רוצה להיכנס לדיון הזה.

איתן כבל: זה דיון שכבר קיימנו פה.

איתן כבל: משרד התחבורה עכשיו עשה הפרטה.

איתן כבל: זה עולם ומלואו, אני לא רוצה להיכנס לתהליך הזה.

איתן כבל: אני לא חולק עליך בעניין של חובת המדינה בעניין הזה.

איתן כבל: אין בינינו מחלוקת.

איתן כבל: נהפוך הוא, על כל מה שתגיד אני אוסיף.

איתן כבל: אני לא פותח עכשיו את כל הדיון הזה.

<רוני אהרנוביץ: אולי תקבע דיון מיוחד בנושא.

איתן כבל: היה יותר מדיון אחד ויהיה עוד כנראה, כבר ביקשו ממני.

איתן כבל: מה שאני מנסה להגיד לך בעניין הזה שעד שנגיע לביאת המשיח אני צריך לחיות ולעשות עוד כמה פעולות.

איתן כבל: כשהמשיח יגיע, בתי הספר ילמדו.

איתן כבל: עד אז, אין את זה היום.

איתן כבל: כשמורה מבצע פעולות שמהוות סכנה והוא גם מחנך, הוא לא רק מורה הנהיגה, מתי אתה פונה ימינה, מתי אתה פונה שמאלה, הוא גם סוג של דמות שמחנכת, שווה לשקול את זה.

איתן כבל: הלאה.

<חוה ראובני: "(ג) אחרי מס"ד 2 יבוא: "2א, סעיף 62(2) לפקודה, נהיגה בקלות ראש או ברשלנות.

<חוה ראובני: 2ב, 62(11), שיבוש פעולת מיתקן מגביל מהירות.

<חוה ראובני: " לגבי הסעיף הראשון, יש לנו דיון פתוח במסגרת תיקון 112, בהגדרה המדויקת של הנהיגה בקלות ראש.

<חוה ראובני: אני מציעה, אדוני, לא לפתוח את זה כרגע.

<חוה ראובני: בכל מקרה, מה שייצא שם בנוסח ש-62(2) יחול פה.

<חוה ראובני: רק רצינו להגיד שעל המהות הזאת של הנהיגה, כפי שהוסברה בישיבה הקודמת על 112, של הנהיגה המסוכנת, חסרת הזהירות, שגובלת בבריונות כביש, לתת 8 נקודות ולא 6.

איתן כבל: א', אני מקבל את זה בגדול.

איתן כבל: כמובן ההחלטות שיתקבלו ב-112 ישפיעו במידה רבה על הסעיף פה.

איתן כבל: נכון, העניין הזה של קלות ראש, זה סעיף סל.

איתן כבל: כל דבר אתה אומר "קלות ראש", ואז אתה פוטר את עצמך מלהתעמת עם העניין.

איתן כבל: אנחנו דנים בהרחבה ב-112, שם גם הדברים ייקבעו.

איתן כבל: הערות.

איתן כבל: יש הערות?

איתן כבל: תודה.

איתן כבל: סעיף (4) אושר.

<מרב תורג'מן: עדיין היא לא הציגה את פסקה (ד).

<חוה ראובני: "(ד) אחרי מס"ד 4 יבוא: "4א, תקנה 28(ב), נהיגה תוך שימוש בטלפון ללא דיבורית.

<חוה ראובני: " זה העברה מ-4 ל-3.

<חוה ראובני: "(ה) אחרי מס"ד 11 יבוא: "11א, תקנה 67(א), אי מתן אפשרות להולך רגל להשלים את החצייה בבטחה.

<חוה ראובני: " זה עבר מ-4 עכשיו ל-8.

<חוה ראובני: זה אכיפת מתן זכות קדימה להולך רגל.

איתן כבל: אין מה לעשות, הנושא של מעברי חצייה הם מוקד לפגיעה.

<רוני אהרנוביץ: עיקר הבעיה היום במעברי חציה זה רוכבי אופניים, גם רגילים וגם חשמליים.

<רוני אהרנוביץ: הם לא מודעים, כי אין הסברה בנושא הזה.

<רוני אהרנוביץ: הם חושבים שיש להם זכות קדימה במעבר חציה כשהם רוכבים על אופניים, ואין להם.

<רוני אהרנוביץ: הם צריכים לרדת מהאופניים, להיות הולך רגל ולהוליך את האופניים.

<רוני אהרנוביץ: יש כל יום וכל היום בכל הערים הגדולות התנגשות בין רוכבי אופניים לנהגים, כשרוכבי אופניים פורצים במהירות למעברי חציה, כשנהג אפילו לא מסוגל להבחין בהם.

<רוני אהרנוביץ: ומשרד התחבורה מעדיף לשתוק ולהגיד לאנשים "תיסעו לאט" במקום לחנך את רוכבי האופניים שאין להם זכות במעבר חציה.

<אבנר פלור: אדוני היושב-ראש, הפעם אני חייב.

איתן כבל: אני רואה שאתה לא רגוע, אז בבקשה.

<אבנר פלור: ביום רביעי יהיה פה דיון של ועדת המשנה, ואצלך, אדוני היושב-ראש, הייתי והשתתפתי בכל הדיונים בנושא הקטל בדרכים וכל הנושאים האלה עלו.

<אבנר פלור: אי-אפשר לבוא ולהפריח סיסמאות ולהגיד כל מיני דברים שלא במקום.

<רוני אהרנוביץ: לא שמעתי ברדיו, לא בטלוויזיה, לא בעיתונות – שום דבר בעניין הזה.

<רוני אהרנוביץ: אין קמפיין.

איתן כבל: רוני.

<אבנר פלור: אני רואה שאתה לא בארץ.

<רוני אהרנוביץ: אין קמפיין בעניין.

<אבנר פלור: אי-אפשר כל הזמן לתקוף ולהגיד "לא עושים" - - -

<רוני אהרנוביץ: מגיע לכם.

<אבנר פלור: זה לא במקום.

<אבנר פלור: יגיע יום רביעי ונציג הכול.

<רוני אהרנוביץ: האם יש קמפיין על זה?

איתן כבל: רוני, בחייך.

איתן כבל: כל דבר נפתר עם קמפיין?

<רוני אהרנוביץ: בעניין הזה צריך קמפיין גדול.

איתן כבל: כל דבר צריך לעשות עליו קמפיין.

איתן כבל: נתנו סמכויות לפקחים, נתנו - - -

<רוני אהרנוביץ: הם לא יודעים שאסור להם לרדת.

איתן כבל: התאונות שנגרמו על-ידי רוכבי אופניים, זאת לא היתה הבעיה.

איתן כבל: רוב התאונות, ובדקתי, היו כשנערים בני 14 חצו באור אדום - - -

<אבנר פלור: נכון, וגם אופניים לא תקניים.

איתן כבל: אפשר על כף יד אחת למנות את הסיבות.

איתן כבל: תאמין לי, הלכתי ובדקתי את העניין הזה.

איתן כבל: הרי אני שהובלתי את זה יחד עם המשטרה בזמנו, שזה יעלה מ-14 ל-16.

<לאה ורון: גיל.

<לאה ורון: הכוונה לגיל הנהיגה על אופניים.

איתן כבל: הלאה.

איתן כבל: בואו נמשיך.

<חוה ראובני: "(ו) במס"ד 9 – (1) בטור "פקודה" יבוא "65(א)(1) ו-(3)" – זה מפגש מסילת ברזל, כניסה למפגש כשניתן אות אזהרה בצלצול או בפנס כשהרכבת מתקרבת.

<חוה ראובני: זה לא נמצא בטבלת הניקוד.

<חוה ראובני: נראה לי להשמטה המקבילה של הסעיף הזה יש גם וריאציה בתקנות, היא נמצאת שם.

<חוה ראובני: זה השלמה של חסר.

<חוה ראובני: זה ודאי מצב מסוכן בכניסה למפגש כשהרכבת מתקרבת.

איתן כבל: אוקיי.

<חוה ראובני: "(2) בטור "תקנה", "תקנה", במקום "56(א)(1), (2), (3)ו-(4)" יבוא "56 (א)(1), (2) ו-(3)".

<חוה ראובני: " שוב, אנחנו מדברים על מפגש.

<חוה ראובני: אנחנו מבקשים להוציא מ-8 נקודות את פסקה (4), כשזה כשהמחסום נע, ולהעביר ל-10 נקודות.

איתן כבל: אני מסכים.

<חוה ראובני: "(3) בטור "תיאור מקוצר של העבירה", בסופו יבוא "בנסיבות המפורטות בסעיף או בתקנה, לפי העניין".

<חוה ראובני: " זה השלמת הסדר של הניסוח.

<חוה ראובני: "(ז) אחרי מס"ד 13 יבוא: "13א, תקנה 85(א)(5), הובלת מטען ברכב מעל 15% מעל המשקל הכולל המותר ועד 25%".

<חוה ראובני: " זה המדרג, זה עומס היתר הבינוני.

<קרן טרנר: זה 24.99%?

<עמי רוטמן: מעל 14.99% ועד 24.99%.

<עמי רוטמן: זה לא מעל 15%.

<עמי רוטמן: 15% זה כבר בפנים, זה לא מעל 15%.

<עמי רוטמן: זה מעל 14.99%.

<קרן טרנר: מעל 24.99%.

<עמי רוטמן: או מ-15% ומעלה או מעל 14.99%.

איתן כבל: הלאה.

איתן כבל: אוקיי.

<חוה ראובני: זה מ-15% ועד 24.99%.

איתן כבל: הערות?

איתן כבל: בעד – פה אחד

איתן כבל: תודה.

איתן כבל: אושר.

איתן כבל: הלאה.

<חוה ראובני: "(5) בחלק שכותרתו "10 נקודות" – (א) במס"ד 1, בטור "מס' סעיף", בסופו יבוא "שחל עליו סעיף 64 לפקודה".

<חוה ראובני: " זה תיקון משפטי למעשה.

<חוה ראובני: נוסח התוספת השישית היום בשיטת הניקוד כולל כל גרם מוות ברשלנות מכל מין וסוג שהוא, ואנחנו רוצים לייחד את זה כמובן לגרימת מוות ברשלנות שהיא בנהיגה ברכב, שחל עליו סעיף 64 לפקודה.

<חוה ראובני: "(ב) אחרי מס"ד 1 יבוא: "1א, סעיף 10(א) לפקודה, נהיגת רכב בידי מי שלא ניתן לו רישיון נהיגה לאותו סוג רכב".

<חוה ראובני: " כאן אנחנו מבקשים להעלות מ-8 נקודות וליצור הפרדה.

<חוה ראובני: ב-8 נקודות יהיה מי שיש לו רישיון נהיגה לא בתוקף.

<חוה ראובני: בזה אנחנו לא נוגעים, זה המצב הקיים.

<חוה ראובני: אנחנו מבקשים להחריג מהקבוצה הרחבה הזאת את אלה שלא רק שאין להם רישיון נהיגה, מעולם לא היה להם.

<חוה ראובני: זה לא שהרישיון שלהם פג תוקף, אלא שהם מעולם לא הוציאו רישיון נהיגה לאותו סוג רכב.

<חוה ראובני: מי שיש לו רישיון נהיגה לרכב פרטי ונוהג במשאית למשל, מי שאין לו רישיון נהיגה בכלל, מעולם לא קיבל רישיון, ומוצאים אותו נוהג בכביש.

<חוה ראובני: אנחנו מבקשים לתת לזה 10 נקודות.

איתן כבל: לא הבנתי.

איתן כבל: 10 נקודות למי שאין לו רישיון?

<חוה ראובני: תופסים בן-אדם נוהג ואין לו רישיון נהיגה לאותו סוג רכב.

איתן כבל: לא הבנתי.

<קרן טרנר: לדוגמה, יש לי רישיון רכב, ואני נוהגת על משאית.

איתן כבל: זה הבנתי.

<אפי רוזן: מי שאין לו רישיון נהיגה, הנקודות לא חלות עליו, כי הוא יעמוד לדין כרגיל, אבל מי שיש לו רישיון נהיגה, לא באותו סוג - - -

איתן כבל: עכשיו הבנתי.

<חוה ראובני: יכול להיות אפילו שהוא נתפס נוהג בלי רישיון ועד שהוא מורשע, כבר יש לו.

<קרן טרנר: תלמיד לפני הטסט כבר חושב שהוא יכול - - -

איתן כבל: הבנתי.

<חוה ראובני: השאלה הזאת מוצדקת לחלוטין, אדוני.

איתן כבל: יש הערות?

איתן כבל: היה כאן דבר שהוספנו להעלות ל-10 נקודות.

איתן כבל: מה זה היה?

<חוה ראובני: ל-8.

<חוה ראובני: "(ג) אחרי מס"ד 2 יבוא: "2א, סעיף 64ד(א) סירוב לבדיקת שכרות".

<חוה ראובני: " הפקודה קובעת שסירוב לבדיקת שכרות כמוה כנהיגה בשכרות, כדי לא לתת תמריץ לאדם שיודע שהוא שיכור לסרב לבדיקה.

<חוה ראובני: זה צריך להיות לכל הרוחב, כולל בנקודות לדעתנו.

<חוה ראובני: "2ב, 65(א)(2) לפקודה ו-56(א)(4), אי עצירה לפני מפגש מסילת ברזל כשהמחסום נע".

<חוה ראובני: " "(ד) במס"ד 10, בטור "תיאור מקוצר של העבירה", במקום 24.9%" יבוא "25%".

<חוה ראובני: " זה התאמה למדרג של עומס היתר.

איתן כבל: יש הערות?

איתן כבל: בעד – פה אחד

<חוה ראובני: "תחילה 2.

<חוה ראובני: תחילתן של תקנות אלה עשרה חודשים מיום פרסומן.

<חוה ראובני: " אני יודעת שזה נשמע רחוק, אבל נדרשות היערכויות מחשוביות, בראש ובראשונה באגף התנועה של המשטרה וגם אצלנו, כדי שהנתונים החדשים יירשמו, הדוחות ייצאו.

איתן כבל: אני רוצה להגיד שתי נקודות: דבר אחד, זה לא יהיה עשרה חודשים, זה יהיה שבעה חודשים.

איתן כבל: דבר שני, אני לא מבקש, אני תובע, גם מכם, קרן, גם מהמשטרה, אני לא יודע איך תעשו את זה ביניכם בתיאום, יש לכם שבעה חודשים גם לעשות קמפיין.

איתן כבל: צריך להסביר לציבור בכל כלי התקשורת, לא כלי התקשורת הסודיים, אלא בכלי התקשורת הנפוצים.

איתן כבל: אני אומר את זה גם לרשות שאתם צריכים להיכנס לעניין הזה.

איתן כבל: אם הגענו למסקנה שיש אפקטיביות גבוהה מאוד לעניין של הניקוד בהרתעה, אני מאוד מבקש שהתיקונים האלה יבואו לידי ביטוי, ואני ארצה, גברתי המנכ"לית, שתודיעו לי על היום שאתם עולים לקמפיין ולאיזה סוג של קמפיין.

איתן כבל: תודיעו לוועדה.

איתן כבל: אנחנו נשמח לקבל לינק שנוכל לצפות בו.

איתן כבל: קודם כול, אני מאשר את סעיף התחילה.

איתן כבל: בעד – פה אחד

איתן כבל: סעיף 2 אושר.

איתן כבל: שבעה חודשים.

איתן כבל: אני מודה לכם.

<רוני אהרנוביץ: אפשר שני משפטים לקראת הישיבה הבאה?

איתן כבל: בבקשה, רוני.

<רוני אהרנוביץ: א', אני מבקש מה שהזכרתי קודם, להשוות את ההפחתה בניקוד להעלאת המהירות ללא חובת משפט.

<רוני אהרנוביץ: את מכירה את זה?

<חוה ראובני: אני מכירה את זה.

<קרן טרנר: יש לנו אתגרי חקיקה אחרים.

<רוני אהרנוביץ: אם זה לא חובת משפט - - -

<קריאות: - - -

<רוני אהרנוביץ: דבר שני, העליתי קודם במבוא את הנושא – זה בעיקר למשטרה – אולי לא הובנתי, העבירה בנתיב השמאלי שלא לצורך עקיפה גורמת למערבולות מסוכנות סביב הרכב החוסם, לסטייה מנתיב, וסטייה מנתיב גורמת להכי הרבה תאונות לפי המשטרה.

<רוני אהרנוביץ: מצד שני, המשטרה בכלל לא רושמת דוחות בגין העבירה הזאת, למרות שכל אחד רואה אותה בכל הכבישים המהירים.

<רוני אהרנוביץ: זו מכת מדינה.

איתן כבל: רוני, עצור.

איתן כבל: הבנתי.

<רוני אהרנוביץ: אין על זה נקודות בכלל.

איתן כבל: הקשבתי למה שאתה אומר.

איתן כבל: אני מבקש מהמשטרה, אנחנו כבר לא נעשה את זה ברגע זה, אבל שאדוני יעביר לנו בהקדם את מספר העבירות או התאונות שלדעתכם נגרמו כתוצאה מנסיעה בנתיב השמאלי.

<סרוני אהרנוביץ: לא.

<סרוני אהרנוביץ: בסטייה מנתיב.

איתן כבל: סטייה מנתיב יכולה להיות גם בנתיב ימני, בנתיב אמצעי.

<רוני אהרנוביץ: אין תאונה בגלל נסיעה בנתיב השמאלי.

<רוני אהרנוביץ: בגלל נסיעה בנתיב השמאלי יש נהג עצבני ונהג סוטה.

<אפי רוזן: בגלל נסיעה בנתיב השמאלי הנהג מאחוריו סוטה ימינה - - -

<רוני אהרנוביץ: זה מה שאני אומר.

<רוני אהרנוביץ: העבירה היא סטייה מנתיב.

איתן כבל: רוני, אתה יכול לדבר אתו אחר-כך עד הבוקר.

איתן כבל: הבנתי מה שאתה אומר.

<רוני אהרנוביץ: אני רוצה להבין מהמשטרה למה היא לא רושמת דוחות.

איתן כבל: רוני, אם אני צריך עכשיו לעשות קורס ולהוציא את כולם לסוף שבוע ללמוד את מה שאמרת, אנחנו כבר בבעיה.

איתן כבל: כמה אירועים נגרמו כתוצאה מנסיעה בנתיב השמאלי להערכת המשטרה?

איתן כבל: בכל פעם זה משהו אחר.

איתן כבל: נקודת המוצא ממה שאתה אומר שנסיעה בנתיב שלישי שלא נאכפת, גורמת לסטיות כאלה או אחרות או לפעולות קשות שגורמות לתאונות.

איתן כבל: אני מבקש מכם לתת לי את הנתונים.

איתן כבל: אני מודה לכם.

איתן כבל: מי שלא אפגש אתו, חג שמח.